open-index/open-wikipedia-markdown huggingface dataset:
മുക്ത്യാർ യുദ്ധം

ഇരുരാജ്യങ്ങൾ തമ്മിൽ തർക്കങ്ങൾ നിലനിൽക്കുമ്പോൾ പ്രത്യക്ഷ ബലപ്രയോഗപരിമിതികൾ തിരിച്ചറിഞ്ഞ രാജ്യം നേരിട്ടല്ലാതെ, മറ്റ് വഴികളിലൂടെ (ഭീകരപ്രവർത്തനം പോലുള്ള) നടത്തുന്ന ആക്രമണത്തെ **മുക്ത്യാർ യുദ്ധം** അഥവാ പ്രോക്സി വാർ എന്നുവിളിക്കുന്നു. ഭീകരപ്രവർത്തർക്ക് പരിശീലനം നൽകി അയയ്ക്കുക, തിരക്കുള്ള സ്ഥലങ്ങളിൽ സ്ഫോടനങ്ങൾ നടത്തി സാധാരണക്കാരെ കൊല്ലുക എന്നിങ്ങനെ വിവിധമാർഗ്ഗങ്ങൾ ഇതിനായി തെരഞ്ഞെടുക്കുന്നു. പ്രാദേശികമായി മുക്ത്യാർ യുദ്ധം വലിയ വിപത്തുകൾ സൃഷ്ടിക്കും. മധ്യപൗരസ്ത്യരും സൗദി അറേബ്യയും തമ്മിലും സിറിയ, യെമൻ, അഫ്ഗാനിസ്ഥാൻ എന്നിവിടങ്ങളിലും ഇത്തരം യുദ്ധ മുറകൾ ഭീഷണിയാകുന്നു. പാകിസ്ഥാൻ ഇന്ത്യയിൽ മുക്ത്യാർ യുദ്ധഭീതി പരത്തുന്നുണ്ട്. 

## അവലംബം
ഗാന്ധി സമാധാന അവാർഡ്

അമേരിക്കൻ സമാധാന സമ്മാനങ്ങളിൽ വളരെ വലിയ ബഹുമതികളിൽ ഒന്നായി പരിഗണിക്കപ്പെടുന്ന അവാർഡാണ് **ഗാന്ധി സമാധാന അവാർഡ്** -** The Gandhi Peace Award. **

ഇന്ത്യൻ രാഷ്ട്രപിതാവ് മഹാത്മാ ഗാന്ധിയുടെ സ്മരണാർത്ഥം 1960 മുതലാണ് ഈ അവാർഡ് നൽകിവരുന്നത്. അന്താരാഷ്ട്ര സമാധാനവും നല്ല ഇച്ഛാശക്തിയും പ്രോത്സാഹിപ്പിക്കുന്നതിന് സംഭാവനകൾ നൽകിയ സമാധാന മാർഗത്തിൽ ഉറച്ച് നിൽക്കുന്ന വ്യക്തികൾക്കാണ് ഈ അവാർഡ് നൽകിവരുന്നത്.  

## സമീപകാല അവർഡ് ജേതാക്കൾ
* അരിക് അഷെർമാൻ  (2011)
* എഹുദ് ബാൻഡൽ (2011)
* എയ്മി ഗുഡ്മാൻ  (2012) 
* ബിൽ മക്കിബെൻ (2013)
* മെഡിയ ബെഞ്ചമിൻ  (2014)
* ടോം ബി.കെ. ഗോൾഡ്‌ടൂത്ത് (2015) 
* കാതി കെല്ലി (2015)
* ഒമർ ബർഗൗട്ടി (2017)
* റാൽഫ് നാഡർ (2017)
* ജാക്‌സൺ ബ്രൗൺ (2018)
## ബാഹ്യ ലിങ്കുകൾ
* 
വർഗ്ഗം:ഗാന്ധിസം
വർഗ്ഗം:മഹാത്മാ ഗാന്ധി
മഹാത്മാ ഗാന്ധി കാശി വിദ്യാപീഠ്‌

ഇന്ത്യയിലെ ഉത്തർപ്രദേശിലെ വാരണാസിയിൽ സ്ഥിതിചെയ്യുന്ന ഒരു പൊതു സർവ്വകലാശാലയാണ്  **മഹാത്മാ ഗാന്ധി കാശി വിദ്യാപീഠ്‌** (English: Mahatma Gandhi Kashi Vidyapith, Hindi:  महात्मा गाँधी काशी विद्यापीठ )
1921 ൽ കാശി വിദ്യാപിഠ് എന്ന പേരിലാണ് ഇത് സ്ഥാപിതമായത്. പിന്നീട് മഹാത്മാ ഗാന്ധി കാശി വിദ്യാപീഠ് എന്ന് പുനർനാമകരണം ചെയ്യുകയായിരുന്നു.  ഉത്തർപ്രദേശ് സർക്കാരിന്റെ നിയമനിർമ്മാണ സഭയുടെ കീഴിലാണ് ഇത് പ്രവർത്തിക്കുന്നത്.
ആറ് ജില്ലകളിലായി 400 ലധികം അഫിലിയേറ്റഡ് കോളേജുകൾ സർവകലാശാലയിലുണ്ട്. ഗ്രാമപ്രദേശങ്ങളിലും നഗരങ്ങളിലുമായി ലക്ഷക്കണക്കിന് വിദ്യാർത്ഥികളുള്ള ഉത്തർപ്രദേശിലെ ഏറ്റവും വലിയ സംസ്ഥാന സർവകലാശാലകളിൽ ഒന്നാണിത്. ആർട്സ്, അഗ്രികൾച്ചർ സയൻസ്, സയൻസ്, കൊമേഴ്‌സ്, ലോ, കമ്പ്യൂട്ടിംഗ്, മാനേജ്‌മെന്റ് എന്നിവയിൽ നിരവധി പ്രൊഫഷണൽ, അക്കാദമിക് കോഴ്‌സുകൾ ഇത് വാഗ്ദാനം ചെയ്യുന്നു.
## നിർമ്മാണം
സ്വാതന്ത്ര്യസമരത്തിന്റെ നിസ്സഹകരണ പ്രസ്ഥാനം ശക്തമായ 1921 ഫെബ്രുവരി 10ന് ബാബു ശിവ പ്രസാദ് ഗുപ്തയും ഭഗവാൻ ദാസും ചേർന്നാണ് വാരണാസിയിൽ സർവകലാശാല സ്ഥാപിച്ചത്. യഥാർത്ഥത്തിൽ കാശി വിദ്യാപീഠ് എന്ന് നാമകരണം ചെയ്യപ്പെട്ട ഈ സർവ്വകലാശാലയെ 1995 ൽ മഹാത്മാഗാന്ധി കാശി വിദ്യാപീഠ് എന്ന് പുനർനാമകരണം ചെയ്തു. മഹാത്മാഗാന്ധിയാണ് സർവ്വകലാശാല ഉദ്ഘാടനം ചെയ്തത്. 
ഭഗവാൻ ദാസ് ആയിരുന്നു ആദ്യത്തെ വൈസ് ചാൻസലർ. മഹാത്മാഗാന്ധി, ലാല ലജ്പത് റായ്, ജമുന ലാൽ ബജാജ്, ജവഹർ ലാൽ നെഹ്‌റു, ബാബു ശിവ പ്രസാദ് ഗുപ്ത, ആചാര്യ നരേന്ദ്രദേവ്, കൃഷ്ണ കാന്ത് മാൽവിയ, പുരുഷോത്തം ദാസ് ടണ്ടൻ എന്നിവർ ആദ്യത്തെ മാനേജ്‌മെന്റ് ബോർഡ് അംഗങ്ങളായിരുന്നു.

## അദ്ധ്യയനവിഭാഗം
# അഗ്രികൾച്ചർ സയൻസ് ഫാക്കൽറ്റി
# സോഷ്യൽ വർക്ക് ഫാക്കൽറ്റി.
# കൊമേഴ്‌സ് & മാനേജ്‌മെന്റ് ഫാക്കൽറ്റി.
# വിദ്യാഭ്യാസ ഫാക്കൽറ്റി.
# നിയമ ഫാക്കൽറ്റി.
# സയൻസ് & ടെക്നോളജി ഫാക്കൽറ്റി.
# വിദ്യാർത്ഥി ക്ഷേമ വിഭാഗം.
# മദൻ മോഹൻ മാൽവിയ ഇൻസ്റ്റിറ്റ്യൂട്ട് ഓഫ് ഹിന്ദി ജേണലിസം.
# ഹ്യുമാനിറ്റീസ് ഫാക്കൽറ്റി.
# സോഷ്യൽ സയൻസസ് ഫാക്കൽറ്റി.
# ഇന്റർ ഡിസിപ്ലിനറി സ്റ്റഡീസ് ഫാക്കൽറ്റി.
## ഹോസ്റ്റലുകൾ
* ഡോ. സമ്പൂർണാനന്ദ് റിസർച്ച് ഹോസ്റ്റൽ 
* ആചാര്യ നരേന്ദ്രദേവ് ഹോസ്റ്റൽ
* ലാൽ ബഹാദൂർ ശാസ്ത്രി ഹോസ്റ്റൽ
* ജെ.കെ. വനിതാ ഹോസ്റ്റൽ

## പ്രമുഖരായ പൂർവ്വ വിദ്യാർത്ഥികൾ
* ലാൽ ബഹാദൂർ ശാസ്ത്രി
* ചന്ദ്രശേഖർ ആസാദ്
* രാമകൃഷ്ണ ഹെഗ്‌ഡെ
* കൽരാജ് മിശ്ര
* ബി.വി. കേസ്കർ

## അവലംബം

വർഗ്ഗം:ഗാന്ധിസം
വർഗ്ഗം:സർവ്വകലാശാലകൾ
ആന്റണി ഡിക്രൂസ്

രണ്ടാം കേരള നിയമ സഭയിലെ അംഗമായിരുന്നു **ആന്റണി ഡിക്രൂസ്**. ബിരുദധാരിയായിരുന്നു. പി.എസ്.പി. ടിക്കറ്റിൽ ആര്യനാട് മണ്ഡലത്തിൽ സി.പി.ഐ. യിലെ കെ.സി. ജോർജിനെതിരെ വിജയിച്ചാണ് നിയമ സഭയിലേക്ക് തെരഞ്ഞെടുക്കപ്പെട്ടത്. ടി.സി. എസ്റ്റേറ്റ് തൊഴിലാളി യൂണിയന്റെ പ്രസിഡന്റും തുറമുഖ തൊഴിലാളി യൂണിയന്റെ സെക്രട്ടറിയുമായിരുന്നു.

## അവലംബം


വർഗ്ഗം:1932-ൽ ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ജൂലൈ 24-ന് മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
നീലക്കാലി നിഴൽത്തുമ്പി

നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് **നീലക്കാലി നിഴൽത്തുമ്പി** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്. ഇവയുടെ കാലുകളുടെ തുടകൾക്കുള്ള (femur) നീല (cyan) നിറത്തെ സൂചിപ്പിക്കാനാണ് "സിയനോഫെമോറ" എന്ന ശാസ്ത്രീയനാമം നൽകിയിട്ടുള്ളത്. 

ഇന്ത്യയിൽ കണ്ടെത്തിയിട്ടുള്ള പതിനഞ്ച്  നിഴൽത്തുമ്പികളിൽ പന്ത്രണ്ടും പശ്ചിമഘട്ടത്തിൽ നിന്നുമാണ്.

നീലക്കണ്ണുകളും ഇരുണ്ട ഉടലുമുള്ള ഈ സൂചിത്തുമ്പിയുടെ ഉരസ്സിൽ മഞ്ഞ വരകൾ ഉണ്ട്. കാലുകളുടെ തുടഭാഗത്തിന്റെ അകവശം നീലയാണ്. സുതാര്യമായ ചിറകുകളിലെ പൊട്ടുകൾക്ക് കടുത്ത തവിട്ടുനിറമാണ്. കറുപ്പുനിറത്തിലുള്ള ഉദരത്തിന്റെ ആദ്യ ഖണ്ഡങ്ങളുടെ വശങ്ങളിൽ വെള്ളനിറമുണ്ട്. 3 മുതൽ 8 വരെയുള്ള ഖണ്ഡങ്ങളുടെ തുടക്കത്തിൽ വെള്ള വളയങ്ങളുണ്ട്. എട്ടാം ഖണ്ഡത്തിന്റെ തുടക്കത്തിലെ മൂന്നിൽ രണ്ടുഭാഗവും മഞ്ഞകലർന്ന വെള്ളനിറമാണ്. ഒൻപതും പത്തും ഖണ്ഡങ്ങളും കുറുവാലുകളും കറുപ്പുനിറമാണ്. പെൺതുമ്പികൾ ആൺതുമ്പികളെപ്പോലെതന്നെ ആണെങ്കിലും കുറുകിയ ശരീരപ്രകൃതമാണ്. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഗാന്ധി, മൈ ഫാദർ

2007 ആഗസ്റ്റ് 3 ന് പുറത്തിറങ്ങിയ ഒരു ഇന്ത്യൻ ജീവചരിത്ര സിനിമയാണ് **ഗാന്ധി, മൈ ഫാദർ**.

ഫിറോസ് അബ്ബാസ് ഖാൻ സംവിധാനം നിർവ്വഹിച്ച ഈ ചിത്രം നിർമ്മിച്ചിരിക്കുന്നത് പ്രശസ്ത ബോളിവുഡ് നടൻ അനിൽ കപൂർ ആണ്.

മഹാത്മ ഗാന്ധിയും അദ്ദേഹത്തിന്റെ മൂത്ത പുത്രൻ ഹരിലാൽ ഗാന്ധിയും തമ്മിലുള്ള അത്രകണ്ട് ഊഷ്മളമല്ലാത്തതും ഏറെ സംഘർഷഭരിതവുമായ പിതൃപുത്ര ബന്ധമാണ് ഈ ചിത്രത്തിനു ആധാരം.

## പശ്ചാത്തലം
ചന്ദുലാൽ ഭാഗുഭായ് ദലാൽ എഴുതിയ ഹരിലാൽ ഗാന്ധിയുടെ ജീവചരിത്ര ഗ്രന്ഥമായ *ഹരിലാൽ ഗാന്ധി:എ ലൈഫ്* എന്ന പുസ്തകത്തെ അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്. ഇതേ പ്രമേയം ഉള്ള ഖാന്റെ നാടകം ആയ *മഹാത്മാ വേഴ്സസ് ഗാന്ധി*, പക്ഷെ ഗുജറാത്തി എഴുത്തുകാരൻ ദിങ്കർ ജോഷിയുടെ നോവലിനെ അടിസ്ഥാനമാക്കിയുള്ളതാണ്. ദക്ഷിണാഫ്രിക്കയിലും, മുംബൈ, അഹമ്മദാബാദ് ഉൾപ്പെടെ നിരവധി ഇന്ത്യൻ നഗരങ്ങളിലും ആയി ഈ സിനിമ ചിത്രീകരിച്ചിരിക്കുന്നു.

## കഥ
ഗാന്ധിയും മകനും എന്നും വ്യത്യസ്ത ധ്രുവങ്ങളിൽ നിലകൊണ്ടവരായിരുന്നു.

സൗത്താഫ്രിക്കയിൽ നിന്നും വിദേശത്ത് പോയി പഠിച്ച് പിതാവിനെ പോലെ ബാരിസ്റ്റർ ആവണമെന്നായിരുന്നു ഹരിലാലിനു ആഗ്രഹം. എന്നാൽ ഗാന്ധിക്കാകട്ടെ മകൻ തന്റെ വിമോചന യത്നങ്ങളിൽ പങ്കാളി ആവണമെന്നും, ഹരിലാലിനു ലഭിച്ച ഒരു വിദേശ പഠന സഹായ വാഗ്ദാനം പിതാവ് ഇടപ്പെട്ട് നിരസിപ്പിക്കുക പോലുമുണ്ടായി. ഇതോടെ തകർന്നപോയ ഹരിലാൽ സൗത്താഫ്രിക്ക വിട്ട് ഇന്ത്യയിലേക്ക് മടങ്ങി. ഭാര്യയും കുട്ടികളും എന്നും  ഇന്ത്യയിലായിരുന്നു. നിരവധി തവണ ശ്രമിച്ചെങ്കിലും മെട്രിക്കുലേഷൻ പാസായില്ല. പല ജോലികളും സംരംഭങ്ങളിലും ഏർപ്പെട്ട് നോക്കിയെങ്കിലും പരാജയമായിരുന്നു. ഇതിനിടയിൽ കടുത്ത മദ്യപാനത്തിലേക്കും വ്യഭിചാരത്തിലേക്കും ഹരിലാൽ വീണു.

1936ൽ ഹരിലാൽ ഇസ്ലാം മതത്തിലേക്ക് പരിവർത്തനം ചെയ്തതായി&nbsp; പ്രഖ്യാപിച്ചു. അബ്ദുല്ല ഗാന്ധി എന്ന പേരും സ്വീകരിച്ചു. എന്നാൽ അധികം താമസിയാതെ തന്നെ അമ്മ കസ്തൂർബയുടെ ആഗ്രഹപ്രകാരം . ആര്യസമാജത്തിൽ ചേർന്നു. ഗാന്ധിയുടെ അന്ത്യനാളുകൾ വരെ ഈ സംഘർഷാവസ്ഥ നിലനിന്നു. ഗാന്ധിയുടെ സംസ്ക്കാര ചടങ്ങിൽ ആരാലും തിരിച്ചറിയപ്പെടാത്ത &nbsp;തീർത്തും അന്യനായ ഒരു കാഴ്ച്ചക്കാരൻ മാത്രമായിരുന്നു മൂത്ത പുത്രൻ ഹരിലാൽ. അധികം താമസിയാതെ തന്നെ ഹരിലാലും മരണപ്പെട്ടു. അനാഥനും നിരാലംബനും ആയി ആശുപ്രതിയിലെത്തിയ ഹരിലാൽ തിരിച്ചറിയപ്പെട്ടത് മരണശേഷമാണ്.

## അഭിനേതാക്കൾ
ദർശൻ ജാരിവാല - മഹാത്മ ഗാന്ധി

അക്ഷയ് ഖന്ന - ഹരിലാൽ ഗാന്ധി

ഭൂമിക ചൗള – ഹരിലാലിന്റെ ഭാര്യ ഗുലാബ് ഗാന്ധി

ഷെഫാലി ഷാ –കസ്തൂർബ ഗാന്ധി.

## പുരസ്ക്കാരങ്ങൾ
**2007 [[ദേശീയ ചലച്ചിത്രപുരസ്കാരം]]**

* പ്രത്യേക ജൂറി അവാർഡ് - ഫിറോസ് അബ്ബാസ് ഖാൻ, അനിൽ കപൂർ

* മികച്ച തിരക്കഥ - ഫിറോസ് അബ്ബാസ് ഖാൻ

* മികച്ച സഹനടൻ - ദർശൻ ജരിവാല

**2008 സീ സിനി അവാർഡുകൾ**

* ക്രിറ്റിക്സ് അവാർഡ് (മികച്ച ചിത്രം) - അനിൽ കപൂർ

* ക്രിറ്റിക്സ് അവാർഡ് (മികച്ച നടി) - ഷെഫാലി ഷാ

**2007 ഏഷ്യ പസഫിക് സ്‌ക്രീൻ അവാർഡുകൾ**

* മികച്ച തിരക്കഥ - ഫിറോസ് അബ്ബാസ് ഖാൻ

## അവലംബം
ജോഡി ബാൽഫോർ

ഒരു ദക്ഷിണാഫ്രിക്കൻ ചലച്ചിത്ര-ടെലിവിഷൻ നടിയായ **ജോഡി ബാൽഫോർ** (ജനനം: 29 ഒക്ടോബർ 1987) ബോംബ് ഗേൾസ് എന്ന കനേഡിയൻ ടെലിവിഷൻ നാടക പരമ്പരയിലെ ഗ്ലാഡിസ് വിതം എന്ന കഥാപാത്രത്തിലൂടെ പ്രശസ്തയായ നടിയാണ്. 2015 ലെ മൂന്നാം കനേഡിയൻ സ്‌ക്രീൻ അവാർഡിൽ ടെലിവിഷൻ സിനിമ അല്ലെങ്കിൽ ലഘുപരമ്പരയിലെ മികച്ച നടിക്കുള്ള കനേഡിയൻ സ്‌ക്രീൻ അവാർഡ് അവർ നേടിയിരുന്നു. ബോംബ് ഗേൾസ്: ഫേസിംഗ് ദി എനിമി എന്ന ടെലിവിഷൻ സിനിമയിലെ വേഷത്തിന്റെ പേരിലാണ് ബാൽഫോറിന് ഈ പുരസ്കാരം ലഭിച്ചത്. 2019-ൽ ആപ്പിൾ ടിവി + നിർമ്മിച്ച ഫോർ ഓൾ മാൻകൈൻഡ് എന്ന അമേരിക്കൻ സയൻസ് ഫിക്ഷൻ ടെലിവിഷൻ പരമ്പരയിലും അവർ ഒരു വേഷം ചെയ്തിരുന്നു.
## ആദ്യകാല ജീവിതം
ആദ്യകാലങ്ങളിൽ ബാൽഫോർ ദക്ഷിണാഫ്രിക്കയിലെ കേപ് ടൗണിൽ നിന്ന് 2000 മാണ്ടിന്റെ തുടക്കത്തിൽ ദക്ഷിണാഫ്രിക്കൻ യൂത്ത് ടെലിവിഷൻ പരമ്പരയായ ബ്ലിംഗിന്റെ സഹ-അവതാരകയായിരുന്നു. പിന്നീട് കേപ് ടൗൺ സർവകലാശാലയിൽ നിന്ന് നാടകം പഠിക്കുകയും 2008-ലെ മിസ്സ് സൗത്ത് ആഫ്രിക്ക മത്സരത്തിൽ പങ്കെടുക്കുകയും ചെയ്തു.

2009-ൽ ബിരുദം നേടിയ ശേഷം, പ്രധാനമായും ബ്രിട്ടീഷ്, കനേഡിയൻ ചലച്ചിത്ര, ടെലിവിഷൻ നിർമ്മാണങ്ങളിൽ അഭിനേതാവായി പ്രവർത്തിച്ചിട്ടുണ്ട്. ബ്രിട്ടീഷ് കൊളംബിയയിലെ വാൻ‌കൂവറിലാണ് അവർ താമസിക്കുന്നത്. അഭിനയത്തിന് പുറമേ അവർ നഗരത്തിലെ ഗ്യാസ്‌ടൗൺ പരിസരത്തെ ഒരു കോഫിഹൗസിന്റെ സഹ ഉടമയുമാണ്. 2015 ഫെബ്രുവരിയിൽ ക്വാറി എന്ന സിനിമാക്സ് സീരീസിൽ അഭിനയിച്ചിരുന്നു.

## ഫിലിമോഗ്രാഫി

### ഫിലിം

### ടെലിവിഷൻ

## അവാർഡുകളും നാമനിർദ്ദേശങ്ങളും
 

## അവലംബം

## ബാഹ്യ ലിങ്കുകൾ
*

വർഗ്ഗം:1987-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
സയ്യിദ് സആദത്തുല്ലാഹ് ഹുസൈനി

ഇന്ത്യൻ ജമാഅത്തെ ഇസ്ലാമിയുടെ ദേശീയ അദ്ധ്യക്ഷനും പണ്ഡിതനും എഴുത്തുകാരനുമാണ് **സയ്യിദ് സആദത്തുല്ലാഹ് ഹുസൈനി**. എസ്.ഐ.ഒ വിന്റെ അഖിലേന്ത്യാ അദ്ധ്യക്ഷനായി രണ്ട് തവണ പ്രവർത്തിച്ചിട്ടുണ്ട്. ജമാഅത്തെ ഇസ്ലാമിയുടെ പഠന-ഗവേഷണ വിഭാഗത്തിന്റെ ഡയറക്ടറുമാണ് അദ്ദേഹം. ഹൈദരാബാദ് കേന്ദ്രീകരിച്ച് പ്രവർത്തിക്കുന്ന ഹുസൈനി വിവിധ പത്രപ്രസിദ്ധീകരണങ്ങളിൽ സമകാലികവും ചൂടുപിടിച്ചതുമായ വിഷയങ്ങളെ സംബന്ധിച്ച് ലേഖനങ്ങൾ എഴുതാറുണ്ട്.

## ജീവിതരേഖ
1973 ൽ മഹാരാഷ്ട്രയിലെ നന്ദേദിൽ  ജനിച്ച ഹുസൈനി, ഇലക്ട്രോണിക്സിൽ ആൻഡ് കമ്മ്യൂണിക്കേഷനിൽ ബിരുദധാരിയാണ്. 12 പുസ്തകങ്ങളും ഇരുനൂറിലധികം ലേഖനങ്ങൾ ഇംഗ്ലീഷിലും ഉർദുവിലുമായി പ്രസിദ്ധീകരച്ചിട്ടുണ്ട്. 

## അവലംബം

## പുറം കണ്ണികൾ
* Jamaat-e-Islami Hind 

വർഗ്ഗം:ജമാഅത്തെ ഇസ്ലാമി നേതാക്കൾ
വർഗ്ഗം:എഴുത്തുകാർ
വർഗ്ഗം:ഇന്ത്യയിലെ ഇസ്ലാമികപണ്ഡിതർ
വി.പി. സുഹ്‌റ

പകരം=|ലഘുചിത്രം|വി.പി സുഹ്‌റ, സാമൂഹ്യപ്രവർത്തക
സാമൂഹ്യപ്രവർത്തകയും എഴുത്തുകാരിയും ആയ വി.പി സുഹ്‌റ കഴിഞ്ഞ കുറെ വർഷങ്ങളായി സ്ത്രീ അവകാശങ്ങൾക്ക് വേണ്ടി പ്രവർത്തിക്കുന്നു. മുസ്ലിം സ്ത്രീകളുടെ അവകാശങ്ങൾക്ക് വേണ്ടി പ്രത്യേകമായി പ്രവർത്തിക്കുന്ന 'നിസ' എന്ന കൂട്ടായ്മയുടെ സ്ഥാപക അംഗമാണ്. സമകാലിക മലയാളം വാരിക നൽകുന്ന സാമൂഹിക സേവന പുരസ്കാരം 2017-ൽ സുഹ്റക്ക് ലഭിച്ചിരുന്നു. മുസ്‌ലിം പിന്തുടർച്ചാവകാശപ്രകാരം മുസ്‌ലിം പുരുഷന് തുല്യമായ അവകാശം മുസ്‌ലിം സ്ത്രീക്കും അനുവദിക്കുക, മുസ്‌ലിം വ്യക്തിനിയമം ഭേദഗതി ചെയ്യുക തുടങ്ങിയ വിഷയങ്ങൾ ഉന്നയിച്ച് 2025 ഫെബ്രുവരി 23 ന് രാവിലെ ഡൽഹിയിൽ അനിശ്ചിതകാല നിരാഹാരസമരം ആരംഭിച്ചെങ്കിലും, അനുവദിച്ചതിലും കൂടുതൽ സമയം സമരം തുടരാൻ അനുവദിക്കില്ലെന്ന് വ്യക്തമാക്കി ഡൽഹി പൊലീസ് അവരെ കസ്റ്റഡിയിലെടുത്തു നീക്കിയതോടെ സമരം താൽക്കാലികമായി അവസാനിപ്പിക്കുകയായിരുന്നു.
## അവലംബം
എം.പി. ബഷീർ

കേരളത്തിലെ മാധ്യമപ്രവർത്തകരിലൊരാളാണ് **എം.പി. ബഷീർ**. നിലവിൽ ന്യൂസ്‌ മലയാളം 24×7നിൽ എഡിറ്റർ ചുമതലയിൽ പ്രവർത്തിക്കുന്നു. 25 വർഷമായി മാധ്യമപ്രവർത്തനരംഗത്ത് സജീവമാണ് ബഷീർ. ഇംഗ്ലീഷിലും മലയാളത്തിലുമായി പത്തിലധികം മാധ്യമസ്ഥാപനങ്ങളിൽ പ്രവർത്തിച്ചിട്ടുണ്ട്.
right|300px|ലഘുചിത്രം|പത്രപ്രവർത്തകൻ എം.പി. ബഷീർ

## പത്രപ്രവർത്തന ജീവിതം
കൈരളി ടിവി, ഡെക്കാൻ ഹെറാൾഡ്, യുഎൻഐ, മാധ്യമം എന്നിവിടങ്ങളിൽ പ്രവർത്തിച്ചിട്ടുണ്ട്. മലയാളത്തിലെ ആദ്യ സമ്പൂർണ വാർത്താചാനലായ ഇന്ത്യാവിഷൻ 2003ൽ തുടങ്ങിയപ്പോൾ സ്ഥാപക പത്രാധിപ സമിതി അംഗമായിരുന്നു. 2010 മുതൽ 2014 വരെ ഇന്ത്യാവിഷന്റെ എക്സിക്യൂട്ടീവ് എഡിറ്ററായി പ്രവർത്തിച്ചു. കേരളത്തിലെ ഡിജിറ്റൽ മാധ്യമരംഗത്തെ ആദ്യകാല സ്വതന്ത്രസംരഭങ്ങളിലൊന്നായ സൗത്ത് ലൈവിന്റെ സഹസ്ഥാപകനും എഡിറ്ററുമായിരുന്നു അദ്ദേഹം.

മൂന്നാറിലെ ഭൂമി കയ്യേറ്റം, ഐസ്‌ക്രീം പാർലർ കേസ്, സി പി ഐ എമ്മിലെ വിഭാഗീയത, എൻഡോസൾഫാൻ ദുരിതബാധിതരുടെ പ്രശ്നങ്ങൾ, ടൈറ്റാനിയം അഴിമതിക്കേസ്, കേരളത്തിലെ ആശുപത്രികൾ കേന്ദ്രീകരിച്ച്&nbsp;നടന്ന മരുന്ന് പരീക്ഷണങ്ങൾ തുടങ്ങിയ കഴിഞ്ഞ രണ്ട് പതിറ്റാണ്ടിനിടെ രാഷ്ട്രീയ കേരളത്തിൽ ശ്രദ്ധേയമായ വാർത്തകൾ ജനങ്ങളിലേക്കെത്തിക്കുന്നതിൽ പങ്കുവഹിച്ചു. ഐസ്‌ക്രീം പാർലർ കേസ്സുമായി ബന്ധപ്പെട്ട എം.പി ബഷീറിന്റെ റിപ്പോർട്ടുകളെത്തുടർന്ന് കേരളത്തിൽ വലിയ രാഷ്ട്രീയ കോളിളക്കങ്ങൾ സംഭവിച്ചിരുന്നു. ഒടുവിൽ കേസ്സിൽ കുറ്റാരോപിതനായ മുസ്ലിം ലീഗ് നേതാവ് പി.കെ കുഞ്ഞാലിക്കുട്ടിക്ക് അദ്ദേഹത്തിന്റെ മന്ത്രിസ്ഥാനം രാജി വെയ്‌ക്കേണ്ടി വന്നു.

1998ൽ മികച്ച ഇംഗ്ലീഷ് റിപ്പോർട്ടിങ്ങിനുള്ള തിരുവനന്തപുരം പ്രസ് ക്ലബ്ബിന്റെ വി കൃഷ്ണമൂർത്തി അവാർഡ് നേടി. 1999ൽ കർണാടകയിലെ കരിങ്കൽ ക്വാറികളിൽ ദളിത് തൊഴിലാളികളെ ചങ്ങലയ്ക്കിട്ട് അടിമപ്പണി ചെയ്യിക്കുന്നത് പുറംലോകത്തെ അറിയിച്ചു. ക്വാറി മുതലാളികളുടെ മനുഷ്യാവകാശ ചൂഷണം പുറത്തുകൊണ്ടുവന്ന ഈ റിപ്പോർട്ടിന് ഹ്യൂമൻ റൈറ്റ്സ് വാച്ചിന്റെ 'റൈറ്റ്സ് റിപ്പോർട്ടർ അവാർഡ്' ലഭിച്ചു. ഡെക്കാൻ ഹെറാൾഡിൽ പ്രസിദ്ധീകരിച്ച 'യങ് ഗ്രാൻഡ് മദേഴ്സ് ഓഫ് മലപ്പുറം' എന്ന വാർത്താ പരമ്പര നാഷണൽ ഫൗണ്ടേഷൻ ഫോർ ഇന്ത്യയുടെ (എൻഎഫ്ഐ) മാധ്യമ ഫെല്ലോഷിപ്പിന് അർഹമായി. കേരളത്തിലെ ടെലിവിഷൻ ചാനലുകളുടെ ഉള്ളടക്കത്തെകുറിച്ചുള്ള പഠനത്തിന് 'എഡിറ്റർ പ്രേം ഭാട്ടിയ' സ്മാരക ഫെല്ലോഷിപ്പ്' കരസ്ഥമാക്കി. കേരളത്തിലെ ആദിവാസി മേഖലയിലെ ആരോഗ്യപ്രശ്നങ്ങളെക്കുറിച്ചുള്ള പഠനത്തിന് 'പാനോസ് സൗത്ത് ഏഷ്യ ഫെല്ലോഷിപ്പ്' ലഭിച്ചിട്ടുണ്ട്.

കുറിയേടത്ത് താത്രിയുടെ സ്മാർത്ത വിചാരത്തിന്റെ നൂറാം വർഷത്തിൽ കേരളത്തിലെ 'ലൈംഗീക വിചാരണ'കളേക്കുറിച്ച് ഡിസി ബുക്സ് പ്രസിദ്ധീകരിച്ച 'മൂന്ന് കുറ്റവിചാരണകൾ' എന്ന പുസ്തകത്തിന്റെ രചയിതാവാണ്. കേരള പ്രസ് അക്കാദമി പൂർവ്വ വിദ്യാർത്ഥിയാണ്.

## അവലംബം

വർഗ്ഗം:കേരളത്തിലെ പത്രപ്രവർത്തകർ
ഗാന്ധി, ഫൈറ്റർ വിത്തൗട്ട് എ സ്വോർഡ്

കുട്ടികൾക്കായി ഷ്യാനെറ്റ് ഈറ്റൺ എഴുതിയ മോഹൻദാസ് കരംചന്ദ് ഗാന്ധിയുടെ ജീവചരിത്രമാണ് ***ഗാന്ധി, ഫൈറ്റർ വിത്തൗട്ട് എ സ്വോർഡ്*** . റാൽഫ് റേയാണ് ഈ പുസ്തകത്തിലെ ചിത്രീകരണം നിർവ്വഹിച്ചത്.  1950 ലാണ് ജീവചരിത്രം ആദ്യമായി പ്രസിദ്ധീകരിച്ചത്.  1951 ൽ ന്യൂബെറി പുരസ്കാരം ഈ പുസ്തകത്തിന് ലഭിച്ചു.  വില്യം മോറോ ആന്റ് കമ്പനി എന്ന പ്രസാധകരാണ് ഈ പുസ്തകം പ്രസിദ്ധീകരിച്ചത്.  ഗാന്ധിയും അദ്ദേഹത്തിന്റെ കുടുംബവും അനുഭവിച്ച വിഷമതകളും ത്യാഗങ്ങളും കുട്ടികൾക്ക് മനസ്സിലാവുന്ന വിധത്തിൽ ഈ പുസ്തകത്തിൽ അവതരിപ്പിച്ചിരിക്കുന്നു. ഗാന്ധിയുടെ ആദ്ധ്യാത്മികവും രാഷ്ട്രീയവുമായ നേതൃത്വത്തെ ഈ പുസ്തകത്തിൽ വളരെ നല്ലരീതിയിൽ അവതരിപ്പിച്ചിരിക്കുന്നു. 

## അവലംബങ്ങൾ

വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ഹരിപുര

ഇന്ത്യയിലെ ഗുജറാത്തിലെ സൂറത്ത് ജില്ലയിലെ പൽസന താലൂക്കിലെ ഒരു ഗ്രാമമാണ് **ഹരിപുര**. ബർദോളിയിൽ നിന്ന് 13 കിലോമീറ്റർ വടക്കുകിഴക്കായിട്ടാണ് ഇത്. ഇന്ത്യൻ സ്വാതന്ത്ര്യസമരകാലത്ത്, 1938 ൽ ഇന്ത്യൻ ദേശീയ കോൺഗ്രസിന്റെ വാർഷിക സമ്മേളനത്തിന്റെ വേദിയായിരുന്നു ഇത്, 'ഹരിപുര സെഷൻ' എന്നറിയപ്പെടുന്നു.

മോറി, സാംതാൻ, കഡോഡ്, കോസാഡി എന്നിവയാണ് ഹരിപുരയ്ക്ക് ചുറ്റുമുള്ള ഗ്രാമങ്ങൾ.

## ഭൂമിശാസ്ത്രം
തപ്തി നദിയുടെ തീരത്താണ് ഹരിപുര സ്ഥിതി ചെയ്യുന്നത്.

## ചരിത്രം
[ലഘുചിത്രം|190x190ബിന്ദു|[ഇന്ത്യൻ നാഷണൽ കോൺഗ്രസ്|ഇന്ത്യൻ നാഷണൽ കോൺഗ്രസിന്റെ 'ഹരിപുര സെഷനിൽ' മഹാത്മാഗാന്ധി]]
സുഭാഷ് ചന്ദ്രബോസിന്റെ അധ്യക്ഷതയിൽ 1938 ഫെബ്രുവരി 19 മുതൽ 22 വരെ ഇന്ത്യൻ നാഷണൽ കോൺഗ്രസ് ഹരിപുരയിൽ യോഗം ചേർന്നു.ഇന്ത്യൻ നാഷണൽ കോൺഗ്രസ്സിന്റെ 51-ാമത് യോഗമായിരുന്നു ഇത്. സുഭാഷ് ചന്ദ്രബോസ് പ്രസിഡന്റായി തിരഞ്ഞെടുക്കപ്പെട്ടു. സർദാർ വല്ലഭായ് പട്ടേലാണ്  ഈ കൺവെൻഷനുവേണ്ടി ഹരിപുരയെ തിരഞ്ഞെടുത്തത്. അന്നത്തെ വാൻസ്‌ഡ സംസ്ഥാനത്തെ മഹാരാജാസാഹേബ് ശ്രീ ഇന്ദ്രസിങ്‌ജി പ്രതാപ്‌സിങ്‌ജി സോളങ്കി കാളവണ്ടി രഥം അലങ്കരിച്ച് അയച്ചു. പ്രശസ്ത ചിത്രകാരൻ, നന്ദലാൽ ബോസ്  ഏഴു പോസ്റ്ററുകൾ മഹാത്മാഗാന്ധിയുടെ ആവശ്യപ്രകാരം ഹരിപുര സെഷൻ വേണ്ടി നിർമ്മിച്ചു.  ചലച്ചിത്ര സംവിധായകനും, വാഡിയ മൂവിടോൺ സ്റ്റുഡിയോയിൽനിന്നുള്ള  ജെബിഎച്ച് വാഡിയ, *ഹരിപുര കോൺഗ്രസിനു വേണ്ടി* സിനിമയുടെ ദൈർഘ്യമുള്ള ഡോക്യുമെന്ററി നിർമ്മിച്ചു.

## പ്രധാന സ്ഥാപനങ്ങൾ
ഈ ഗ്രാമത്തിൽ ഒരു കൃഷ്ണ ക്ഷേത്രവും സുഭാഷ് ചന്ദ്രബോസിന്റെ പ്രതിമയും സ്ഥിതിചെയ്യുന്നു.

## ഗാലറി

പ്രമാണം:Haripura Gaam Padar.gif|ഹരിപുര, 1980 കളിലെ ചിത്രം
പ്രമാണം:Haripura pri Shala.gif|ഹരിപുര, 1980 കളിലെ ചിത്രം
പ്രമാണം:Haripura nadi.jpg|ഹരിപുര, 2000 കളിലെ ചിത്രം
പ്രമാണം:Ganeshji 2010.jpg


## അവലംബങ്ങൾ


## ഇതും കാണുക

* സൂറത്തിലെ വിനോദസഞ്ചാര കേന്ദ്രങ്ങളുടെ പട്ടിക
വർഗ്ഗം:ഗുജറാത്തിന്റെ ചരിത്രം
വർഗ്ഗം:ഇന്ത്യൻ നാഷണൽ കോൺഗ്രസ്
ഡൂൾന്യൂസ്

കേരളത്തിലെ സ്വതന്ത്ര ഡിജിറ്റൽ മാധ്യമങ്ങളിലൊന്നാണ് ഡൂൾന്യൂസ്. 2009 മെയ് ഒന്നിന് കോഴിക്കോട് ആസ്ഥാനമായി പ്രവർത്തനമാരംഭിച്ച ഡൂൾന്യൂസ് മലയാളത്തിലെ ആദ്യത്തെ ഓൺലൈൻ മാധ്യമങ്ങളിലൊന്നാണ്. എഴുത്തുകാരനും മാധ്യമപ്രവർത്തകനുമായിരുന്ന ബാബു ഭരദ്വാജ് ആയിരുന്നു ഡൂൾന്യൂസിന്റെ സ്ഥാപക പത്രാധിപർ. ശ്രീജിത്ത് ദിവാകരൻ, മനില സി. മോഹൻ എന്നിവർ ഡൂൾന്യൂസിന്റെ എഡിറ്റർമാരായി പിന്നീട് പ്രവർത്തിച്ചിരുന്നു. മുഹമ്മദ് സുഹൈൽ ആണ് ഡൂൾന്യൂസിന്റെ മാനേജിങ് എഡിറ്റർ. 

കോഴിക്കോട് ചെറൂട്ടി റോഡിലെ ഡൂൾന്യൂസിന്റെ നിലവിലെ ഓഫീസ് ഉദ്ഘാടനം നിർവഹിച്ചത് ഇന്ത്യയിലെ പ്രമുഖ മാധ്യമപ്രവർത്തകനായ രാജ്ദീപ് സർദേശായിയാണ്. വായനക്കാർക്ക് ഡൂൾന്യൂസിന് സാമ്പത്തിക സഹായങ്ങൾ നൽകാൻ സാധിക്കുന്ന സബ്‌സ്‌ക്രിപ്ഷൻ ക്യാംപയിൻ സിനിമാ സംവിധായകൻ ആഷിഖ് അബുവും നിർവഹിച്ചു.  

## ഐ.പി.എസ്.എം.എഫ് ഗ്രാന്റ്‌
ലഘുചിത്രം|ഡൂൾന്യൂസ്
ഇന്ത്യയിൽ ഉത്തരവാദിത്തത്തോടെയും ജനാഭിമുഖ്യത്തോടെയും ജേർണലിസം നടത്തുന്ന സ്ഥാപനങ്ങൾക്ക് നൽകിവരുന്ന ഐ.പി.എസ്.എം.എഫ്. (ദി ഇൻഡിപെൻഡന്റ് ആൻഡ് പബ്ലിക് സ്പിരിറ്റഡ് മീഡിയ ഫൗണ്ടേഷൻ) ഫെല്ലോഷിപ് 2017 മുതൽ ഡൂൾന്യൂസിന് ലഭിച്ചുവരുന്നു. ഐ.പി.എസ്.എം.എഫ്. ആദ്യമായി ലഭിച്ച മലയാള മാധ്യമമാണ് ഡൂൾന്യൂസ്.
ഗാന്ധി മണ്ഡപം (ചെന്നൈ)

വലത്ത്‌|ലഘുചിത്രം|ഗാന്ധി മണ്ഡപം
ചെന്നൈയിലെ അഡയാറിൽ സർദാർ പട്ടേൽ റോഡിൽ നിർമ്മിച്ച സ്മാരകങ്ങളുടെ ഒരു പരമ്പരയിൽ പെട്ട ഒരു സ്മാരകമാണ് **ഗാന്ധി മണ്ഡപം** .    1956 ജനുവരി 27 ന് അന്നത്തെ മദ്രാസ് മുഖ്യമന്ത്രി സി. രാജഗോപാലാചാരി തുറന്ന മഹാത്മാഗാന്ധിയുടെ സ്മാരകമാണ് ഈ പരിസരത്ത് ആദ്യമായി നിർമ്മിച്ചത്. പിന്നീട് സ്വാതന്ത്ര്യ പ്രവർത്തകനായ റിട്ടമലൈ ശ്രീനിവാസൻ, മുൻ മുഖ്യമന്ത്രിമാരായ രാജാജി, കാമരാജ്, എം. ഭക്താവത്സലം എന്നിവരുടെ സ്മാരകങ്ങളും ചേർത്തു. 

അതിന്റെ പ്രാധാന്യം കാരണം, പൊതുപരിപാടികൾക്കായി, പ്രത്യേകിച്ചും സാംസ്കാരിക വ്യവഹാരങ്ങൾക്കും സംഗീത ഷോകൾക്കുമായി ഈ സ്ഥലം പലപ്പോഴും ഉപയോഗിക്കുന്നു.   നഗരത്തിലെ ഒരു വിനോദ പാർക്കായും ഇവിടം പ്രവർത്തിക്കുന്നു. 

## ഇതും കാണുക

* ചെന്നൈയുടെ വാസ്തുവിദ്യ
* ചെന്നൈയിലെ പൈതൃക ഘടനകൾ

## പരാമർശങ്ങൾ
ഗാന്ധി തീർത്ഥ്

ഇന്ത്യയിൽ മഹാരാഷ്ട്രയിലെ ജാൽഗോണിലെ മഹാത്മാഗാന്ധിയെക്കുറിച്ചുള്ള ഒരു ഗവേഷണ സ്ഥാപനവും ഒരു മ്യൂസിയവുമാണ് **ഗാന്ധി തീർത്ഥ്** (ഗാന്ധി റിസർച്ച് ഫൗണ്ടേഷൻ). ഗാന്ധി ഫൗണ്ടേഷൻ ഇത് ആരംഭിക്കുകയും പ്രോത്സാഹിപ്പിക്കുകയും ചെയ്തു. അജന്ത ഗുഹകളിൽ നിന്ന് 60 കിലോമീറ്റർ അകലെയാണ് ഇത് സ്ഥിതിചെയ്യുന്നത്. 2012 മാർച്ച് 25 നാണ് ഇത് സ്ഥാപിതമായത്.

2012 മാർച്ച് 25 ന് ഇന്ത്യൻ പ്രസിഡന്റ് പ്രതിഭ പാട്ടീൽ ഗാന്ധി റിസർച്ച് ഫൗണ്ടേഷൻ (ജിആർഎഫ്) ഉദ്ഘാടനം ചെയ്തു.  ഭവർലാൽ ജെയിൻ ആണ് ഇത് സ്ഥാപിച്ചത്.
## പുരസ്കാരങ്ങൾ
* GRIHA Adarsh Award 2014.
* Artists in Concrete Awards Asia Fest 2013 - 14

## അവലംബം

## ബാഹ്യ ലിങ്കുകൾ
* Outside view - Google Walk-through Gandhi Teerth: Green Campus
* Inside view - Google Walk-through towards Gandhi Museum

വർഗ്ഗം:മഹാത്മാ ഗാന്ധി
വർഗ്ഗം:ഇന്ത്യയിലെ മ്യൂസിയങ്ങൾ
ശാന്തി ഗാന്ധി

ഇന്ത്യയിൽ ജനിച്ച അമേരിക്കൻ കാർഡിയോവാസ്കുലർ, തൊറാസിക് സർജനാണ് **ശാന്തി ഗാന്ധി** (ജനനം: ഫെബ്രുവരി 10). കൻസാസ് ജനപ്രതിനിധിസഭയിലെ റിപ്പബ്ലിക്കൻ അംഗമാണ് അദ്ദേഹം. 2013 മുതൽ 52-ാമത്തെ ജില്ലയെ പ്രതിനിധീകരിക്കുന്നു. മത്സരിച്ച പാർട്ടി പ്രൈമറിയിൽ വിജയിച്ച അദ്ദേഹം 2012 ലെ പൊതുതെരഞ്ഞെടുപ്പിൽ വീണ്ടും വിജയിച്ചു. 

ബോംബെ സർവകലാശാലയിൽ നിന്ന് മെഡിക്കൽ ബിരുദധാരിയായി 1967 ൽ യുഎസിൽ എത്തി.  കാന്തീലാൽ ഗാന്ധിയുടെയും, സരസ്വതി ഗാന്ധിയുടെയും മകനാണ് ശാന്തി ഗാന്ധി. ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ ചെറുമകന്റെ മകനാണ് ശാന്തി ഗാന്ധി . 2010 ൽ കൻസാസിലെ ടൊപ്പേക്കയിലെ സ്റ്റോൺമോണ്ട്-വെയ്ൽ ഹോസ്പിറ്റലിൽ നിന്ന് ഹൃദയ, തൊറാസിക് സർജനായി വിരമിച്ചു.  

അദ്ദേഹത്തിന്റെ അഭ്യർഥന മാനിച്ച് 2012 ലെ തെരഞ്ഞെടുപ്പ് പ്രചാരണ വേളയിൽ മഹാത്മാഗാന്ധിയുടെ വംശപാരമ്പര്യത്തെക്കുറിച്ച് വാർത്താ മാധ്യമങ്ങൾ പരാമർശിച്ചില്ല. തന്റെ അഭ്യർത്ഥന മാധ്യമങ്ങൾ മാനിച്ചതിൽ തനിക്ക് അതിശയമുണ്ടെന്ന് ഗാന്ധി പിന്നീട് പറഞ്ഞു. ഹാർട്ട് സർജൻ, അച്ഛൻ, സുഹൃത്ത് എന്നീ നിലകളിൽ അറിയപ്പെടാൻ താൻ ആഗ്രഹിക്കുന്നുവെന്ന് ഗാന്ധി പറഞ്ഞു. പ്രശസ്ത ഇന്ത്യൻ നേതാവിന്റെ പിൻഗാമിയാണെന്ന അംഗീകാരത്തിൽ തിരഞ്ഞെടുപ്പിൽ വിജയിക്കാൻ അദ്ദേഹം ആഗ്രഹിച്ചില്ല. 

ബോംബെ സർവകലാശാലയിൽ നിന്ന് ബിരുദം നേടിയയുടനെ ഗാന്ധി യുഎസിലെത്തി, യങ്‌സ്റ്റൗണിലെ ഒഹിയോ ആശുപത്രിയിൽ  ഇന്റേണറായി സേവനമനുഷ്ഠിച്ചു. ഈ കാലഘട്ടത്തിൽ ഹൃദയ ശസ്ത്രക്രിയ അതിന്റെ ശൈശവാവസ്ഥയിലായിരുന്നു. ഇന്റേൺഷിപ്പ് എടുക്കാൻ പിതാവ് പ്രോത്സാഹിപ്പിച്ചിരുന്നു. യാത്രയ്ക്ക് പണമില്ലാത്തതിനാൽ ആശുപത്രി വിമാന യാത്രയ്ക്ക് പണം നൽകി. ആശുപത്രിയിലെ നഴ്‌സായിരുന്ന സൂസനെ വിവാഹം കഴിച്ചു. 1975 ൽ സ്വാഭാവിക യുഎസ് പൗരനായി മാറിയ അദ്ദേഹം 1978 ൽ ടൊപേക ആശുപത്രി ക്ഷണപ്രകാരം സെന്റ് ഫ്രാൻസിസ് ഹോസ്പിറ്റലിന്റെ ഹൃദയ ശസ്ത്രക്രിയാ പദ്ധതി ആരംഭിച്ചു. 

## വിവിധ കമ്മിറ്റികളിലെ അംഗത്വം

* വിദ്യാഭ്യാസം
* ഫെഡറൽ, സ്റ്റേറ്റ് അഫയേഴ്സ്
* സാമൂഹിക സേവന ബജറ്റ്

## തിരഞ്ഞെടുപ്പ്

### 2012
2012 ഓഗസ്റ്റ് 7 ന് മൂന്ന് സ്ഥാനങ്ങളുള്ള റിപ്പബ്ലിക്കൻ പ്രൈമറിയിൽ വില്യം സ്കോട്ട് ഹെസ്സിനെയും ഡിക്ക് ജോൺസിനെയും പരാജയപ്പെടുത്തി, 2012 നവംബർ 6 ന് നടന്ന പൊതുതെരഞ്ഞെടുപ്പിൽ ഡെമോക്രാറ്റിക് നോമിനി തിയോഡോർ "ടെഡ്" എൻസ്ലിയെ 6,472 മുതൽ 5,425 വരെ വോട്ട് വ്യത്യാസത്തിൽ പരാജയപ്പെടുത്തി. 

## അവലംബം


## ബാഹ്യ ലിങ്കുകൾ

* Votesmart.org- ശാന്തി ഗാന്ധി
* കാമ്പെയ്‌ൻ വെബ്‌സൈറ്റ്
* കൻസാസ് ജനറൽ അസംബ്ലി പ്രൊഫൈൽ
* ഇന്ത്യ ജേണൽ തിരഞ്ഞെടുപ്പ് റിപ്പോർട്ട്
* http://www.newindianexpress.com/cities/thiruvananthapuram/2008/dec/15/saraswati-gandhi-passes-away-10682.html
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1940-ൽ ജനിച്ചവർ
വർഗ്ഗം:മഹാത്മാ ഗാന്ധി കുടുംബം
ഗാന്ധി മാർക്കറ്റ്

ഇന്ത്യയിലെ തമിഴ്‌നാട്ടിലെ തിരുച്ചിറപ്പള്ളി നഗരത്തിലെ മൊത്ത കർഷക വിപണിയാണ് മഹാത്മാഗാന്ധി മാർക്കറ്റ് എന്ന് വിളിക്കുന്ന **ഗാന്ധി മാർക്കറ്റ്.**
## ചരിത്രം
ഇതിന്റെ നിർമ്മാണം 1867-ൽ ഫോർട്ട് മാർക്കറ്റ് ആയി ആരംഭിച്ച് 1868-ൽ പൂർത്തിയായി. 1927-ൽ പി. രതിനവേലു തേവർ തിരുച്ചിറപ്പള്ളി മേയറായിരുന്നപ്പോൾ മഹാത്മാഗാന്ധിയുടെ കാലശേഷം മഹാത്മാഗാന്ധി മാർക്കറ്റ് എന്ന് പുനർനാമകരണം ചെയ്യപ്പെടുകയും വിപണി വിപുലീകരിക്കുകയും ചെയ്തു.
## കുറിപ്പുകൾ

## അവലംബം
* 

വർഗ്ഗം:മഹാത്മാ ഗാന്ധി
ലീല ഗാന്ധി

ബ്രൗൺ സർവകലാശാലയിലെ ജോൺ ഹോക്സ് ഹ്യൂമാനിറ്റീസ്, ഇംഗ്ലീഷ് പ്രൊഫസറും പോസ്റ്റ് കൊളോണിയൽ തിയറി മേഖലയിലെ പ്രശസ്ത സർവ്വകലാശാലാ അദ്ധ്യാപികയുമാണ് **ലീല ഗാന്ധി** (ജനനം: 1966).മുമ്പ് ഷിക്കാഗോ സർവകലാശാല, ലാ ട്രോബ് സർവകലാശാല, ഡെൽഹി സർവകലാശാല എന്നിവിടങ്ങളിൽ അവർ പഠിപ്പിച്ചിരുന്നു. പോസ്റ്റ് കൊളോണിയൽ സ്റ്റഡീസ് എന്ന അക്കാദമിക് ജേണലിന്റെ സ്ഥാപകയും സഹ-എഡിറ്ററുമാണ് അവർ. പോസ്റ്റ് കൊളോണിയൽ ടെക്സ്റ്റ് എന്ന ഇലക്ട്രോണിക് ജേണലിന്റെ എഡിറ്റോറിയൽ ബോർഡിൽ അവർ സേവനമനുഷ്ഠിക്കുന്നു.കോർണൽ സർവകലാശാലയിലെ സ്‌കൂൾ ഓഫ് ക്രിട്ടിസിസം ആന്റ് തിയറിയുടെയും സീനിയർ ഫെലോയാണ് ഗാന്ധി. 

## ആദ്യകാല ജീവിതവും വിദ്യാഭ്യാസവും
മുംബൈയിൽ ജനിച്ച ലീല അന്തരിച്ച ഇന്ത്യൻ തത്ത്വചിന്തകനായ രാംചന്ദ്ര ഗാന്ധിയുടെ മകളും ഇന്ത്യൻ സ്വാതന്ത്ര്യ പ്രസ്ഥാന നേതാവ് മഹാത്മാഗാന്ധിയുടെ ചെറുമകളുമാണ്.മഹാത്മാഗാന്ധിയുടെ ചില തത്ത്വചിന്തകളും (ഉദാഹരണത്തിന് അഹിംസ, സസ്യഭോജനസമ്പ്രദായം) നയങ്ങളും അന്തർദേശീയ, തദ്ദേശീയ സ്രോതസ്സുകളിൽ സ്വാധീനം ചെലുത്തിയെന്ന് അവർ വിശകലനം നടത്തി.ദില്ലി യൂണിവേഴ്സിറ്റിയിലെ ഹിന്ദു കോളേജിൽ നിന്ന് ബിരുദാനന്തര ബിരുദവും ഓക്സ്ഫോർഡ് സർവകലാശാലയിലെ ബല്ലിയോൾ കോളേജിൽ നിന്ന് ഡോക്ടറേറ്റും അവർ നേടി.

അവർ സി. രാജഗോപാലാചാരിയുടെ ചെറുമകൾ കൂടിയാണ്. അവരുടെ പിതാമഹനായ ദേവദാസ് ഗാന്ധി മഹാത്മാഗാന്ധിയുടെ ഇളയ മകനും അവരുടെ മുത്തശ്ശി ലക്ഷ്മി സി. രാജഗോപാലാചാരിയുടെ മകളുമായിരുന്നു.
## അവലോകനങ്ങളും വിമർശനങ്ങളും
1998 -ൽ പോസ്റ്റ്കോളോണിയൽ തിയറി: എ ക്രിട്ടിക്കൽ ഇൻട്രൊഡക്ഷൻ എന്ന ആദ്യ പുസ്തകത്തിന്റെ പ്രസിദ്ധീകരണത്തോടെ, മാപ്പിംഗ് എന്നാണ് ഗാന്ധിയെ വിശേഷിപ്പിച്ചത്. "ഫീൽഡ് അതിന്റെ വിശാലമായ ദാർശനികവും ബൗദ്ധികവുമായ പശ്ചാത്തലത്തിൽ, പോസ്റ്റ് കൊളോണിയൽ സിദ്ധാന്തവും പോസ്റ്റ് സ്ട്രക്ചറലിസവും, പോസ്റ്റ് മോഡേണിസം, മാർക്സിസം, ഫെമിനിസം" എന്നിവ തമ്മിലുള്ള പ്രധാനപ്പെട്ട ബന്ധങ്ങൾ വരയ്ക്കുന്നു. 

അവരുടെ അടുത്ത പുസ്തകം, അഫെക്ടീവ് കമ്മ്യൂണിറ്റീസ്, "സ്വവർഗ്ഗരതി, സസ്യഭക്ഷണം, മൃഗാവകാശങ്ങൾ, ആത്മീയത, സൗന്ദര്യശാസ്ത്രം എന്നിവയുൾപ്പെടെയുള്ള പാർശ്വവത്കരിക്കപ്പെട്ട ജീവിതരീതികൾ, ഉപസംസ്കാരങ്ങൾ, പാരമ്പര്യങ്ങൾ എന്നിവയുമായി ബന്ധപ്പെട്ടവർ എങ്ങനെയാണ് ആദ്യമായി സാമ്രാജ്യത്വത്തിനെതിരെ ഐക്യപ്പെടുകയും കോളനിവൽക്കരിക്കപ്പെട്ട വിഷയങ്ങളോടും സംസ്കാരങ്ങളോടും ശക്തമായ ബന്ധം സ്ഥാപിക്കുകയും ചെയ്തത്" വെളിപ്പെടുത്താൻ എഴുതിയിരിക്കുന്നു.  പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും എഡ്വേർഡ് കാർപെന്ററെ M.K. ഗാന്ധിയേയും മിറ അൽഫസ്സയേയും ശ്രീ അരബിന്ദോയുമായും ബന്ധിപ്പിക്കുന്ന ആക്ടിവിസ്റ്റുകളുടെ സോഷ്യൽ നെറ്റ്‌വർക്കുകൾ ഗാന്ധി കണ്ടെത്തുന്നു.

ഈ സൃഷ്ടിയിലൂടെ, ഗാന്ധിജി ആതിഥ്യമര്യാദയും "സെനോഫീലിയയും" ചുറ്റുമുള്ള "പോസ്റ്റ് -കൊളോണിയൽ ഇടപഴകലിന്റെ ആശയപരമായ മാതൃക" നിർദ്ദേശിക്കുകയും, കോളോണിയൽ സിദ്ധാന്തത്തിലേക്ക് ആദ്യമായി ഒരു വിചിത്രമായ കാഴ്ചപ്പാട് കൊണ്ടുവരികയും ചെയ്തു.

ഗാന്ധിയുടെ മൂന്നാമത്തെ പുസ്തകമായ ദി കോമൺ കോസ്, ഇരുപതാം നൂറ്റാണ്ടിന്റെ ആദ്യ പകുതിയിൽ ജനാധിപത്യത്തിന്റെ ഒരു അന്തർദേശീയ ചരിത്രം അവതരിപ്പിക്കുന്നു. ഈ പുസ്തകത്തെ "ജനാധിപത്യത്തിന്റെ ഇതര ചരിത്രത്തിന്റെ തെറ്റായ ബന്ധത്തിന്റെ മുൻകൈയെടുക്കുന്ന സംഭവങ്ങൾ" എന്നും "കൊളോണിയൽ പഠനത്തിനായുള്ള അനന്തമായ ഉൾക്കൊള്ളലിന്റെ മൂല്യത്തിന്റെ ഏറ്റവും സമഗ്രമായ പ്രതിരോധം" എന്നും വിവരിക്കുന്നു.

ലീലാ ഗാന്ധി ഒരു കവി കൂടിയാണ്. 2000 -ൽ രവി ദയാൽ പ്രസിദ്ധീകരിച്ച അവരുടെ ആദ്യ കവിതാസമാഹാരമാണ് മെഷേഴ്സ് ഓഫ് ഹോം. പിന്നീടുള്ള കവിതകൾ പല സമാഹാരങ്ങളിലും ഉൾപ്പെടുത്തിയിട്ടുണ്ട്. 
## പ്രസിദ്ധീകരിച്ച പുസ്തകങ്ങൾ
* 
*
*
*
*
*
*

## അവലംബം

വർഗ്ഗം:മഹാത്മാ ഗാന്ധി കുടുംബം
വർഗ്ഗം:1966-ൽ ജനിച്ചവർ
മാധവിവർമ്മ (നാടകം)

മാധവിക്കുട്ടി രചിച്ച മലയാള നാടകമാണ് **മാധവിവർമ്മ**. പ്രൊഫഷണൽ നാടകവേദിക്ക് വേണ്ടി ഒരു സ്ത്രീ തയ്യാറാക്കിയ ആദ്യ നാടകമാണിത്. ഇബ്രാഹിം വേങ്ങരയുടെ ചിരന്തന തീയേറ്റേഴ്സിനു  വേണ്ടി 1986  ലാണ് ഈ നാടകം എഴുതിയത്. അറുപതോളം വേദികളിൽ ഈ നാടകം അവതരിപ്പിച്ചിട്ടുണ്ട്. സംവിധാനം നെല്ലിക്കോട് ഭാസ്ക്കരനായിരുന്നു.

## ഇതിവൃത്തം
മാധവിവർമ്മയെന്ന നാടകത്തിൽ അഞ്ചു രംഗങ്ങളാണുള്ളത്. കഥാ പാത്രങ്ങളുടെ സ്വഭാവം പരിചയപ്പെടുത്തുന്നതാണ് ആദ്യരംഗം. ഡോക്ടർമാരായ ദീപ, സുശീൽ മാധവി, വിനായക്, എന്നിവരും രോഗിയായ  അബ്ദള്ളിന്റെ അച്ഛനും ദീപയുടെ കാമുകനായ സന്ദീപും ആണ് ഈ രംഗത്ത് പ്രധാനമായി  പ്രത്യക്ഷപ്പെടുന്ന കഥാപാത്രങ്ങൾ.

## അവലംബം

വർഗ്ഗം:മലയാളനാടകങ്ങൾ
ഗാന്ധി ക്ഷേത്രം, ഭട്ടാര

1974-ൽ നിർമ്മിച്ച **ഗാന്ധി ക്ഷേത്രം** ഇന്ത്യയുടെ കിഴക്കൻ തീരത്ത് ഒഡീഷ സംസ്ഥാനത്തെ സംബാൽപൂർ ജില്ലയിലെ ഭട്ടാരയിലാണ് സ്ഥിതിചെയ്യുന്നത്.ഈ ക്ഷേത്രം മഹാത്മാഗാന്ധിക്ക് സമർപ്പിച്ചിരിക്കുന്നു.  ഗാന്ധിജിക്കായി സമർപ്പിച്ചിരിക്കുന്ന ഇന്ത്യയിലെ ആദ്യത്തെ ക്ഷേത്രമാണിത്.
## ചരിത്രം
1960 ദശകത്തിൽ സാംബാൽപൂരിൽ തൊട്ടുകൂടായ്മ നിലനിന്നിരുന്നു. തൊട്ടുകൂടായ്മയുടെ ഈ ക്രൂരമായ സമ്പ്രദായം തടയാൻ ഭട്ടാര ഗ്രാമവാസികൾ തങ്ങളുടെ ഗ്രാമത്തിൽ ഒരു ഗാന്ധി ക്ഷേത്രം നിർമ്മിക്കാൻ തീരുമാനിച്ചു. റൈറഖോൾ നിയമസഭാ മണ്ഡലത്തിലെ മുൻ നിയമസഭാംഗമായ അഭിമന്യു കുമാർ നേതൃത്വം നൽകുകയും എല്ലാ ഗ്രാമീണരും പിന്തുണ നൽകുകയും ചെയ്തു. 1971 മാർച്ച് 23 ന് ക്ഷേത്രത്തിന്റെ ശിലാസ്ഥാപനം നടത്തുകയും 1974 ഏപ്രിൽ 11 ന് അന്നത്തെ മുഖ്യമന്ത്രി നന്ദിനി സത്പതി ക്ഷേത്രം ഔദ്യോഗികമായി തുറന്നുകൊടുക്കുകയും ചെയ്തു.

## അവലംബം

വർഗ്ഗം:മഹാത്മാ ഗാന്ധി
സുനന്ദ ഗാന്ധി

എഴുത്തുകാരി, ഗവേഷക, നഴ്‌സ് എന്നീ നിലകളിൽ സേവനമനുഷ്ഠിച്ച വ്യക്തിയാണ് **സുനന്ദ ഗാന്ധി (1932–2007)**. ഭർത്താവ് അരുൺ ഗാന്ധിയുടെ കൂടെ എം കെ ഗാന്ധി ഇൻസ്റ്റിറ്റ്യൂട്ട് ഫോർ നോൺവയലൻസ് സ്ഥാപിച്ചു. നിരാലംബരും ദുരുപയോഗം ചെയ്യപ്പെട്ടവരുമായ സ്ത്രീകൾക്കുവേണ്ടി പ്രവർത്തിക്കുന്ന ബാപ്നു ഘർ എന്ന സംഘടനയുടെ വിപുലമായ പ്രവർത്തനങ്ങളിൽ അവർ 25 വർഷത്തിലേറെയായി ഏർപ്പെട്ടു. സുനന്ദയും അരുണും സുഹൃത്തുക്കളോടൊപ്പം ഇന്ത്യാസ് സെന്റർ ഫോർ സോഷ്യൽ യൂണിറ്റി സംഘടിപ്പിച്ചു. ഇത് ഇന്ത്യയിലെ ഗ്രാമീണ ദരിദ്രർക്ക് സ്വയം സഹായവും സാമ്പത്തിക മാതൃകകളും വികസിപ്പിച്ചു. ഇത് ദാരിദ്ര്യ ചക്രം തകർക്കുന്നതിനും കുട്ടികളെ വീട്ടിലും സ്കൂളിലും നിലനിർത്തുന്നതിനും സഹായിച്ചു. 1985 നും 1987 നും ഇടയിൽ, ബോംബെയിൽ നിന്നുള്ള ഒരു വാർത്താ വാരികയായ ദി സബർബൻ എക്കോ എഡിറ്റുചെയ്യാൻ സുനന്ദ സഹായിച്ചു.

അരുൺ ഗാന്ധി ആശുപത്രിയിലായിരുന്നപ്പോഴാണ് സുനന്ദ കണ്ടുമുട്ടുന്നത്. സുനന്ദ അരുണിന്റെ നഴ്സായി സേവനമനുഷ്ഠിച്ചു. അതിനുശേഷം അവർ വിവാഹിതരായി. സുനന്ദയുടെ കുടുംബം ബ്രിട്ടീഷ് ഭരണത്തെ പിന്തുണക്കുകയും മഹാത്മാഗാന്ധിയുടെ പ്രവർത്തനങ്ങളെ പിന്തുണയ്ക്കാതിരിക്കുകയും ചെയ്തതിനാൽ ഈ ദമ്പതികൾക്ക് വളരെയധികം പ്രശ്നങ്ങളെ നേരിടേണ്ടിവന്നു. മഹാത്മാഗാന്ധിയുടെ ഭാര്യ കസ്തൂർബ ഗാന്ധിയുടെ ഏക ജീവചരിത്രം *ദ ഫോർ‌ഗോട്ടൻ വുമൺ* പിന്നീട് എഴുതി. സുനന്ദ പിന്നീട് ഗാന്ധി ഇൻസ്റ്റിറ്റ്യൂട്ടിൽ മുതിർന്ന ഗവേഷകയായി പ്രവർത്തിച്ചു. 2007 ഫെബ്രുവരിയിൽ സുനന്ദ മരണമടഞ്ഞു.

## പുറത്തേക്കുള്ള കണ്ണികൾ

* ഗാന്ധി ഇൻസ്റ്റിറ്റ്യൂട്ട് സൈറ്റിലെ ജീവചരിത്രം 
വർഗ്ഗം:ഭാരതീയ തത്വചിന്തകകൾ
വർഗ്ഗം:ഇന്ത്യൻ നഴ്സുമാർ
വർഗ്ഗം:ഗാന്ധിയർ
വർഗ്ഗം:മഹാത്മാ ഗാന്ധി കുടുംബം
വർഗ്ഗം:2007-ൽ മരിച്ചവർ
വർഗ്ഗം:1932-ൽ ജനിച്ചവർ
ഫ്രഞ്ച്-അസർബൈജാനി സർവകലാശാല

അസർബൈജാനിലെ ഒരു പ്രമുഖ സർവ്വകലാശാലയാണ് **ഫ്രഞ്ച്-അസർബൈജാനി സർവകലാശാല** (Azerbaijani: *Azərbaycan-Fransız Universiteti*, French: *L'Université franco-azerbaïdjanaise*, **UFAZ**)
സ്ട്രാസ്ബർഗ് സർവകലാശാലയുടെയും അസർബൈജാൻ സ്‌റ്റേറ്റ് ഓയിൽ ആൻഡ് ഇൻഡസ്ട്രി യൂണിവേഴ്‌സിറ്റിയുടെയും (അടഛകഡ) നേതൃത്വത്തിലുള്ള സംയുക്ത പദ്ധതിയായി അസർബൈജാനി പ്രസിഡന്റ് ഇൽഹാം അലിയേവിന്റെയും ഫ്രഞ്ച് പ്രസിഡന്റ് ഫ്രാങ്കോയിസ് ഹോളണ്ടിന്റെയും മുൻകൈയിൽ 2016ലാണ് ഇത് സ്ഥാപിതമായത്.
## ചരിത്രം
2014 മെയ് 12ന്, ഫ്രഞ്ച് പ്രസിഡന്റ് ഫ്രാങ്കോയിസ് ഹോളണ്ടിന്റെ അസർബൈജാൻ സന്ദർശന വേളയിൽ, ഫ്രാൻസും അസർബൈജാനും തമ്മിലുള്ള വിദ്യാഭ്യാസ ബന്ധം ശക്തിപ്പെടുത്തുന്നതിനായി സർവകലാശാലകൾ തമ്മിലുള്ള സഹകരണത്തിന് ഊന്നൽ നൽകിക്കൊണ്ട് ഫ്രാൻസിലെ വിദ്യാഭ്യാസ മന്ത്രിമാരും അസർബൈജാനും ഒരു കരാറിൽ ഒപ്പുവെച്ചു.
2015 ഏപ്രിൽ 25ന് അസർബൈജാനിലേക്കുള്ള ഫ്രാങ്കോയിസ് ഹോളണ്ടിന്റെ രണ്ടാം ഔദ്യോഗിക സന്ദർശന വേളയിൽ ഇരു രാജ്യങ്ങളിലെയും വിദ്യാഭ്യാസ മന്ത്രിമാർ മറ്റൊരു കരാറിൽ ഒപ്പിട്ടു. അതേവർഷം മെയ് 15ന് ഫ്രഞ്ച് സഹകരണത്തിനുള്ള നിർദേശം അസർബൈജാൻ പ്രസിഡന്റ് അംഗീകരിച്ചു. ഫ്രഞ്ച്അസർബൈജാനി യൂണിവേഴ്‌സിറ്റി  പദ്ധതി നടപ്പിലാക്കുന്നതിനെക്കുറിച്ചുള്ള ഉത്തരവിൽ 2016 ജൂൺ 9 ന് പ്രസിഡന്റ് ഇൽഹാം അലിയേവ് ഒപ്പിട്ടു..
2016 സെപ്റ്റംബർ 15 ന് സർവ്വകലാശാലയുടെ ഉദ്ഘാടന ചടങ്ങിൽ അസർബൈജാൻ വിദ്യാഭ്യാസ മന്ത്രി മിഖായേൽ ജബ്ബറോവും അസർബൈജാനിലെ ഫ്രഞ്ച് അംബാസഡർ ഔറേലിയ ബൗച്ചെസും പങ്കെടുത്തു.
## പ്രവേശനം
അസർബൈജാൻ റിപ്പബ്ലിക്കിലെ സ്റ്റേറ്റ് എക്‌സാമിനേഷൻ സെന്റർ നടത്തുന്ന ദേശീയ കേന്ദ്രീകൃത പ്രവേശന പരീക്ഷയുടെ അടിസ്ഥാനത്തിലാണ് സർവ്വകലാശാലയിലെ ബിരുദ പ്രവേശനം നടക്കുന്നത്.  700 ൽ 500 മാർക്ക് സ്‌കോർ ചെയ്യുന്നവർക്ക് സർവ്വകലാശാല നടത്തുന്ന പ്രവേശന പരീക്ഷയിൽ രജിസ്റ്റർ ചെയ്യാൻ അനുവാദമുണ്ട്, വർഷം തോറും ജൂലൈയിൽ അസർബൈജാന്റെ തലസ്ഥാനമായ ബാക്കുവിലെ  സ്ട്രാസ്ബർഗ് സർവകലാശാലയിലാണ് പ്രവേശന പരീക്ഷ നടക്കുന്നത്.

## പ്രധാന ബിരുദ കോഴ്‌സുകൾ
* കെമിക്കൽ എഞ്ചിനീയറിംഗ്
* ജിയോഫിസിക്കൽ എഞ്ചിനീയറിംഗ്
* കമ്പ്യൂട്ടർ സയൻസ്
*  ഓയിൽ ആൻഡ് ഗ്യാസ് എഞ്ചിനീയറിംഗ്

## ബിരുദാനന്തര കോഴ്‌സുകൾ
* കെമിക്കൽ എഞ്ചിനീയറിംഗ്
* ഫിസിക്കൽ കെമിസ്ട്രി
* ജിയോസയൻസസ്
* അപ്ലൈഡ് കമ്പ്യൂട്ടർ സയൻസസ് (ബിഗ് ഡാറ്റയും കൃത്രിമബുദ്ധിയും)

## അവലംബം

വർഗ്ഗം:സർവ്വകലാശാലകൾ
വർഗ്ഗം:അസർബെയ്ജാൻ
ഡാഫ്‌നെ കോർട്ട്‌നി

ഒരു ദക്ഷിണാഫ്രിക്കൻ അഭിനേത്രിയാണ് **ഡാഫ്‌നെ കോർട്ട്നി** എന്ന പേരിലും അറിയപ്പെടുന്ന **ഡാഫ്‌നെ ആർ. കോർട്ടെനെ-ഹിക്സ്** (ജനനം: 1917) 1930 കളിലും 1940 കളിലുമുള്ള ബി-മൂവിയുടെ ബ്രിട്ടീഷ് "ക്വാട്ട ക്വിക്കീസ്" ൽ അഭിനയിച്ചിരുന്നതു കൂടാതെ അലക്സാണ്ടർ എസ്വേ സംവിധാനം ചെയ്ത ലെ ബറ്റാലിയൻ ഡു സീൽ എന്ന ഒരു ഫ്രഞ്ച് ചിത്രത്തിലും അവർക്ക് ഒരു പ്രധാന വേഷം ഉണ്ടായിരുന്നു. അവരുടെ നാടകവതരണത്തിൽ ദി മാൻ ഹു കാം ടു ഡിന്നർ (17 നവംബർ 1941) ആദ്യ ബ്രിട്ടീഷ് അവതരണത്തിൽ ഉൾപ്പെടുന്നു. ഇതിൽ അവർ ഭർത്താവായ  സ്കോട്ടിഷ് നടൻ ഹഗ് മക്ഡെർമോട്ടിനോടൊപ്പം അഭിനയിച്ചിരുന്നു. .
## തിരഞ്ഞെടുത്ത ഫിലിമോഗ്രാഫി
* *[[The Happy Ending (1931 film)|ദി ഹാപ്പി എൻ‌ഡിംഗ്]]* (1931)
* *[[A Political Party|എ പൊളിറ്റിക്കൽ പാർട്ടി]]* (1934)
* *[[Father and Son (1934 film)|ഫാദർ ആന്റ് സൺ]]* (1934)
* *[[Oh, Daddy!|ഓ, ഡാഡി!]]* (1935)
* *[[Murder by Rope|മർഡർ ബൈ റോപ്പ്]]* (1936)
* *[[The Captain's Table (1936 film)|ദി ക്യാപ്റ്റയിൻസ് ടേബിൾ]]* (1936)
* *[[Bed and Breakfast (1938 film)|ബെഡ് ആൻഡ് ബ്രേക്ഫാസ്റ്റ്]]* (1938)
**[[They Are Not Angels|ദെ ആർ നോട്ട് ഏഞ്ചൽസ്]] (1947)
**ലെ ബറ്റാലിയൻ ഡി സീൽ (1947)
## നാടകവേദിയിലെ ബഹുമതികൾ
**[[The Women (play)|ദി വുമൺ]]* (ദി സ്ട്രാന്റ് തിയേറ്റർ, 1940)
**[[The Man Who Came to Dinner|ദി മാൻ ഹു കേം ടു ഡിന്നർ]]* (തിയേറ്റർ റോയൽ, ബർമിംഗ്ഹാം, 1941)
**[[Matinée Idylls|മാറ്റിനീ ഇഡിൽ‌സ്]]* (തിയേറ്റർ റോയൽ ഹെയ്‌മാർക്കറ്റ്, 1942)
**[[They Also Serve|ദെ ആൾസോ സെർവ്]]* (തിയേറ്റർ റോയൽ, ഗ്ലാസ്ഗോ, 1944)
## അവലംബം


## ബാഹ്യ ലിങ്കുകൾ
*

വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
വർഗ്ഗം:1917-ൽ ജനിച്ചവർ
പ്രതിദീപ്തി

പ്രകാശമോ മറ്റേതെങ്കിലും വൈദ്യുതകാന്തികവികിരണങ്ങളോ ഏൽക്കുമ്പോൾ ചില പദാർത്ഥങ്ങൾ പ്രകാശം പുറപ്പെടുവിക്കുന്നതിനെയാണ് **പ്രതിദീപ്തി (Fluorescence)** എന്നുപറയുന്നത്.  ഇത് പ്രകാശദീപ്തിയുടെ ഒരു വകഭേദമാണ്.  സാധാരണയായി ഇങ്ങനെ ഉത്സർജിക്കപ്പെടുന്ന പ‌്രകാശത്തിന് തരംഗദൈർഘ്യം കുറവായിരിക്കുകയും കൂടാതെ ആഗിരണം ചെയ്യപ്പെട്ട വികിരണത്തെക്കാൾ കുറഞ്ഞ ഊർജ്ജമുളളയും ആയിരിക്കും.  ആഗിരണം ചെയ്യപ്പെടുന്ന വികിരണം മനുഷ്യനേത്രങ്ങൾക്ക് കാണാനാകാത്ത വൈദ്യുതകാന്തികരാജിയിലെ അൾട്രാവയലറ്റ് മേഖലയിലായിരിക്കുകയും ഉത്സർജ്ജിക്കപ്പെടുന്ന പ്രകാശം ദൃശ്യപ്രകാശമാകുകയും ചെയ്യുമ്പോൾ ആ പദാർത്ഥം വ്യത്യസ്തമായ നിറത്തിൽ കാണപ്പെടും.  അൾട്രാവയലറ്റ് രശ്മിയുടെ സാന്നിദ്ധ്യത്തിൽ മാത്രമേ അത് കാണാനാകൂ.  അൾട്രാവയലറ്റ് രശ്മികൾ നിലച്ചയുടൻ പ്രതിദീപ്തി വസ്തുക്കൾക്ക് അവയുടെ പ്രഭ നഷ്ടമാകും.  എന്നാൽ സ്ഫുരദീപ്തി(phosphorescence)വസ്തുക്കളാകട്ടെ ഏറെനേരം കൂടി തിളങ്ങും.
## പുറത്തേക്കുള്ള കണ്ണികൾ

* Fluorophores.org, the database of fluorescent dyes
* FSU.edu, Basic Concepts in Fluorescence
* "A nano-history of fluorescence" lecture by David Jameson
* Excitation and emission spectra of various fluorescent dyes
* Database of fluorescent minerals with pictures, activators and spectra (fluomin.org) 
* "Biofluorescent Night Dive – Dahab/Red Sea (Egypt), Masbat Bay/Mashraba, "Roman Rock"". YouTube. 9 October 2012.
* Steffen O. Beyer. "FluoPedia.org: Publications". fluopedia.org.
* Steffen O. Beyer. "FluoMedia.org: Science" . fluomedia.org.

വർഗ്ഗം:പ്രകാശം
സബാഹ് അൽ അഹ്‌മദ് അൽ ജാബിർ അൽ സബാഹ്

കുവൈത്തിലെ അമീറും കുവൈറ്റ് സൈനിക സേനയുടെ കമാൻഡറുമായിരുന്നു **സബാഹ് അൽ അഹ്‌മദ് അൽ ജാബിർ അൽ സബാഹ്** (    ; 16 ജൂൺ 1929-29 സെപ്റ്റംബർ 2020)

2006 ജനുവരി 29 മുതൽ 2020 സെപ്റ്റംബറിൽ തന്റെ മരണം വരെ  കുവൈത്ത് അമീർ ആയിരുന്നു. ശൈഖ് അഹ്‌മദ് അൽ ജാബിർ അൽ സബാഹിന്റെ നാലാമത്തെ മകനായിരുന്നു അമീർ സബാഹ്.

## ജീവിതരേഖ
1929 ജൂൺ 16 നാണ് സബാഹിന്റെ ജനനം.  1930 കളിൽ അൽ മുബാറകിയ്യ സ്കൂളിൽ നിന്ന് പ്രാഥമിക വിദ്യാഭ്യാസം നേടിയ അദ്ദേഹം അദ്ധ്യാപകരുടെ കീഴിൽ വിദ്യാഭ്യാസം പൂർത്തിയാക്കി. ശൈഖ് ജാബിർ അൽ അഹ്‌മദ് അൽ സബാഹിന്റെ അർദ്ധസഹോദരനായിരുന്നു അദ്ദേഹം.  വിമാനാപകടത്തെ തുടർന്ന് സഹോദരൻ കൊല്ലപ്പെട്ടു.   2003-ൽ കുവൈത്ത് പ്രധാനമന്ത്രിയായി നിയമിക്കപ്പെടുകയായിരുന്നു സബാഹ്. അതിനുമുൻപ് 1963 മുതൽ 2003 വരെ വിദേശകാര്യമന്ത്രിയായിരുന്നു.  വിദേശകാര്യ മന്ത്രിയായിരിക്കെ തന്നെ ഉപപ്രധാനമന്ത്രി, ആക്റ്റിങ് ധനമന്ത്രി തുടങ്ങിയ സ്ഥാനങ്ങളും വഹിച്ചു വന്നു.

## ഭരണം
[ഇടത്ത്‌|ലഘുചിത്രം|2006 ൽ അമീറിന്റെ മരണത്തിൽ അനുശോചനം അറിയിക്കാൻ യുഎസ് വൈസ് പ്രസിഡന്റ് [ഡിക് ചിനി|ഡിക്ക് ചെന്നി പ്രധാനമന്ത്രി ഷെയ്ഖ് സബയുമായി കൂടിക്കാഴ്ച നടത്തി.]]

2006 ജനുവരി 15 ന്‌, അമീർ‌, ഷെയ്ഖ്‌ ജാബർ‌ മരിച്ചതോടെ, കുവൈത്തിലെ കിരീടാവകാശിയായ ഷെയ്ഖ് സാദിനെ പുതിയ അമീറാക്കി.  എന്നാൽ ആരോഗ്യപ്രശ്നങ്ങൾ മുൻനിർത്തി ശൈഖ് സാദ് രാജിവെക്കുകയും   2006 ജനുവരി 24-ന് പുതിയ അമീറായി ശൈഖ് സബാഹിനെ നാമനിർദ്ദേശം നടത്തുകയും ചെയ്തു.  2006 ജനുവരി 29 ന് ദേശീയ അസംബ്ലിയുടെ അംഗീകാരത്തോടെ അദ്ദേഹം സത്യപ്രതിജ്ഞ ചെയ്തു. 

## അവലംബങ്ങൾ
പി.ഐ. പൗലോസ്

കേരളത്തിലെ ഒരു പൊതുപ്രവർത്തകനും നാലാം നിയമസഭയിലെ അംഗവുമായിരുന്നു **പി.ഐ. പൗലോസ്**.

1927 ഫെബ്രുവരി 02 ന് ജനനം. 1982 ഏപ്രിൽ 27 ന് മരണം.

ട്രാവൻകൂർ സ്റ്റേറ്റ് കോൺഗ്രസിലൂടെ വിദ്യാർത്ഥി ആയിരിക്കുമ്പോൾ തന്നെ രാഷ്ട്രീയത്തിൽ പ്രവേശിച്ചു. 1947-ഇന്ത്യൻ നാഷണൽ കോൺഗ്രസിൽ ചേർന്നു. 1958 മുതൽ 1961 വരെ സി.പി.ഐ.യിലാണ് പ്രവർത്തിച്ചിരുന്നത്. 1962 ൽ വീണ്ടും ഇന്ത്യൻ നാഷണൽ കോൺഗ്രസിൽ ചേർന്നു. 

## അധികാര സ്ഥാനങ്ങൾ
* എറണാകുളം ഡി.സി.സി അംഗം

## തിരഞ്ഞെടുപ്പുകൾ

## കുടുംബം

ഭാര്യ - സരസമ്മ. മകൻ - സാജു പോൾ, രണ്ട് പെൺ മക്കൾ. 

## അവലംബം


വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1982-ൽ മരിച്ചവർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:1927-ൽ ജനിച്ചവർ
ലിയോലൂമിനസെൻസ്

ഒരു ദ‌്രാവക ലായകത്തിൽ ഖരപദാർത്ഥം ലയിക്കുമ്പോൾ പ്രകാശം ഉത്സർജ്ജിക്കപ്പെടുന്നതിനെയാണ് **ലിയോലൂമിനസെൻസ് ** അഥവാ **ലേയദീപ്തി** എന്നു പറയുന്നത്.  ഇത് രാസദീപ്തിയുടെ ഒരു വകഭേദമാണ്.  

ഗാമാ-വികിരണത്വമുളള പല വസ്തുക്കളും ലേയദീപ്തിയുളളവയാണ്.  സുഗന്ധദ്രവ്യങ്ങൾ, പാൽപ്പൊടി, രസായനങ്ങൾ, പഞ്ഞി, കടലാസ്സ് എന്നിവ ഇതിൽപ്പെടുന്നു.  

## അവലംബം
*

വർഗ്ഗം:പ്രകാശം
റിയാക്ടീവ് ഇന്റർമീഡിയേറ്റ്

രാസപ്രക്രിയയിൽ  പലപ്പോഴും ഉത്തേജിതവും അസ്ഥിരവുമായ തന്മാത്രകളോ അവയുടെ അയോണുകളോ  റാഡിക്കലുകളോ രൂപപ്പെടാറുണ്ട്.  അല്പായുസ്സു മാത്രമുള്ള ഇത്തരം ഇടനിലക്കാർക്ക്   രസതന്ത്രത്തിൽ പൊതുവെ ഉപയോഗിക്കുന്ന പേരാണ് *റിയാക്റ്റീവ് ഇൻറർമീഡിയേറ്റുകൾ*.  വളരെ പെട്ടെന്നുതന്നെ സ്ഥിരതയുള്ള തന്മാത്രയായി മാറുന്നതിനാൽ അപൂർവം അവസരങ്ങളിൽ  മാത്രമെ  ഇവയെ വേർതിരിച്ചെടുക്കാനാവൂ,.  അനുയോജ്യമായ സ്പെക്ട്രോസ്കോപിക്  സംവിധാനങ്ങൾ ഉപയോഗിച്ച് ഇവയെ കണ്ടെത്താനും തിരിച്ചറിയാനും ആയെന്നു വരും.   ഒരു രാസപ്രവർത്തനം എപ്രകാരമാണ് സംഭവിക്കുന്നത് എന്ന് വിശദമായി മനസ്സിലാക്കാൻ റിയാക്ടീവ് ഇന്റർമീഡിയേറ്റുകളെക്കുറിച്ചുള്ള പഠനം  സഹായിക്കുന്നു.  ഇവ സ്ഥിരതയുള്ളതും വേർതിരിച്ചെടുക്കാവുന്നതുമായ *[[റിയാക്ഷൻ ഇൻറർമീഡിയറ്റ്|റിയാക്ഷൻ ഇൻറർമീഡിയറ്റുകളിൽ]]* നിന്ന് തികച്ചു വ്യത്യസ്ഥമാണ്. 

## പശ്ചാത്തലം
ഓർഗാനിക്  രാസപ്രക്രിയകളെ കൃത്യമായും വിശദമായും വിവരിക്കുന്നതിൻറെ ഭാഗമായാണ് റിയാക്റ്റീവ് ഇൻറർമീഡിയറ്റ് എന്ന ആശയം രൂപപ്പെട്ടുവന്നത്.  ആദ്യകാലങ്ങളിൽ   ക്ഷണികമായ  മധ്യവർത്തകങ്ങളെക്കുറിച്ച് അനുമാനിക്കാനെ കഴിയുമായിരുന്നുള്ളു.  എന്നാൽ ഇന്ന്    പീകോ സെകെൻഡിലും(10 -12 സെകൻഡ്) ഫെംറ്റോ സെക്കൻഡിലും(10-15 സെകൻഡ്) നടക്കുന്ന രാസമാറ്റങ്ങൾ പഠിക്കാനുതകുന്ന സംവിധാനങ്ങൾ നിലവിലുണ്ട്.  അതിദ്രുതഗതിയിൽ മാറിമറിയുന്ന ഇത്തരം മധ്യവർത്തകങ്ങളെക്കുറിച്ചുള്ള പഠനത്തിനാണ്  അഹ്മദ് സെവായ്ലിന് 1999-ൽ രസതന്ത്രത്തിനുള്ള  നോബൽ പുരസ്കാരം ലഭിച്ചത്. 

## ഉദാഹരണങ്ങൾ
വിപുലവും ഗഹനവുമായ  ഗവേഷണപഠനങ്ങൾക്കു വിധേയമാക്കപ്പെട്ട ക്ഷണിക മധ്യവർത്തകങ്ങളിൽ ചെലത്.  

### റാഡിക്കൽ
രാസപരിണാമം സംഭവിക്കെ തന്മാത്രകളിലോ അവയുടെ വിച്ഛേദങ്ങളിലോ  ക്ഷണനേരത്തേക്ക്   ഒറ്റപ്പെട്ടു തനിച്ചു നിൽക്കുന്ന ഇലക്ട്രോൺ (unpaired electron) രൂപപ്പെട്ടെന്നു വരും. ഇത്തരം ഇനങ്ങളെ സൂചിപ്പിക്കാനുപയോഗിക്കുന്ന പദമാണ് റാഡിക്കൽ,.   പൊതുവെ പെട്ടെന്നുതന്നെ കൂടുതൽ സ്ഥിരതയാർന്ന നിലയിലേക്ക് രൂപമാറ്റും സംഭവിക്കുന്നു.  എന്നാൽ ചെല പ്രത്യേക സാഹചര്യങ്ങളിൽ റാഡിക്കലുകൾ ദീർഘായുസ്സുള്ളവയായെന്നും വരും.  റാഡികൽ ആനയോണുകളും റാഡികൽ കാറ്റയോണുകളും സാധ്യമാണ്.

### കാർബോകാറ്റയോണുകൾ
പോസിറ്റീവ് ചാർജു വഹിക്കുന്ന കാർബോകാറ്റയോണുകൾ രണ്ടു തരത്തിലാകാം-  ത്രൈവാലെൻറ്     കാർബീനിയം അയോണുകൾ(ഉദാ CH3+ );   പഞ്ചവാലെൻറ്  കാർബോണിയം അയോണുകൾ(CH5+) . എല്ലാ കാർബോകാറ്റയോണുകളും അസ്ഥിരമല്ല.  സ്ഥിരത, തന്മാത്രയുടെ ഘടനയെ ആശ്രയിച്ചിരിക്കുന്നു.  

കാർബോകാറ്റയോണുകളെക്കുറിച്ചുള്ള വിശദമായ പഠനത്തിനാണ് ജോർജ് ഒല എന്ന ഹംഗേറിയൻ-അമേരിക്കൻ ശാസ്ത്രജ്ഞന് 1994-ൽ നോബൽ സമ്മാനം ലഭിച്ചത്. 

### കാർബാനയോണുകൾ
നെഗറ്റീവ് ചാർജു വഹിക്കുന്ന  ത്രൈവാലൻറ് കാർബൺ ( ഉദാ-R3C: **<sup>-</sup>)**  ആണ് ഈ വിഭാഗത്തിൽ പെടുന്നത്**.**  അത്യന്തം  ക്ഷണികമായവയും ഏറെ സുസ്ഥിരമയവയും ഉണ്ട്

### അറൈനുകൾ
അരോമാറ്റിക് സ്വഭാവമുള്ള അസ്ഥിര വലയങ്ങളാണ് അറൈനുകൾ,.  ഏറ്റവും ലളിതമായ ഉദാഹരണം ബെൻസൈൻ.  1902-ലാണ് ഇത്തരമൊരു മധ്യവർത്തകത്തിൻറെ സാധ്യത അനുമാനിക്കപ്പെട്ടത്,. 

### നൈട്രീനുകൾ

## അവലംബം
നീർപ്പാലം

ജലം കടത്തിവിടുന്നതിനായി സ്ഥാപിക്കുന്ന പാലങ്ങളെയാണ് നീർപ്പാലം (Aqueduct) എന്നു പറയുന്നത്.  താഴ്വാരങ്ങൾ, കൃഷിനിലങ്ങൾ എന്നിവപോലെയുളള തടസങ്ങൾക്ക് മുകളിലൂടെ പാലം നിർമ്മിച്ച് അതിലൂടെ വെള്ളം കടത്തിവിടുന്ന സംവിധാനമാണിത്.

വർഗ്ഗം:ജലം
വർഗ്ഗം:പാലങ്ങൾ
കെ.എം. ചാക്കോ

കേരളത്തിലെ ഒരു കോൺഗ്രസ് പ്രവർത്തകനും രണ്ടാം നിയമസഭയിൽ പെരുമ്പാവൂർ മണ്ഡലത്തിൽ നിന്നുമുള്ള അംഗവുമായിരുന്നു **കെ.എം. ചാക്കോ**.1910 ഒക്‌ടോബർ 24 ന് ജനനം. 1983 ഏപ്രിൽ 10 ന് മരണം. 1954 മുതൽ 1956 വരെ ഇദ്ദേഹം തിരു-ക്കൊച്ചി നിയമസഭയിൽ കുന്നത്തുനാടിനെ പ്രതിനിധീകരിച്ചിരുന്നു. ഒരു ഡോക്ടറായിരുന്ന കെ.എം. ചാക്കോ ആതുര ശുശ്രൂഷാരംഗത്തും സജീവമായിരുന്നു.

## തിരഞ്ഞെടുപ്പ് ചരിത്രം

## അവലംബം


വർഗ്ഗം:1910-ൽ ജനിച്ചവർ
വർഗ്ഗം:ഒക്ടോബർ 24-ന് ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:ഏപ്രിൽ 10-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
കാൻഡിസ് ബൗച്ചർ

ഒരു ദക്ഷിണാഫ്രിക്കൻ മോഡലും നടിയുമാണ് **കാൻഡിസ് ബൗച്ചർ** (ജനനം: 17 ഒക്ടോബർ 1983). 2010-ൽ, പ്ലേബോയ്, സ്പോർട്സ് ഇല്ലസ്ട്രേറ്റഡ് എന്നീ പ്രസിദ്ധ മാസികകളുടെ പുറംചട്ടകളിൽ ബൗച്ചറുടെ ചിത്രം അച്ചടിച്ചു വന്നിരുന്നു. 2011-ൽ ബോളിവുഡ് ചിത്രമായ ആസാൻ എന്ന സിനിമയിലും അവർ വേഷമിട്ടു.
## ആദ്യകാല ജീവിതവും മോഡലിംഗും
ദക്ഷിണാഫ്രിക്കയിലെ ഡർബനിലാണ് കാൻഡിസ് ബൗച്ചർ ജനിച്ചത്. അവർക്ക് പതിനേഴുവയസ്സുള്ളപ്പോൾ, സുഹൃത്തുക്കളുടെ നിർബന്ധപ്രകാരം വിദ്യാലയത്തിലെ വാർഷിക മത്സരത്തിൽ ബൗച്ചർ പങ്കെടുത്തിരുന്നു. മത്സരത്തിൽ അവർ വിജയിക്കുകയും ഒരു പ്രാദേശിക ഛായാഗ്രഹകൻ അവരുടെ ചിത്രങ്ങളെടുക്കുകയും അദ്ദേഹം ആ ഫോട്ടോകൾ ദക്ഷിണാഫ്രിക്കയിലെ ഒരു മോഡലിംഗ് ഏജൻസിയായ മോഡൽസ് ഇന്റർനാഷണലിലേക്ക് അയക്കുകയും ചെയ്തു.

ഹൈസ്‌കൂളിൽ നിന്ന് ബിരുദം നേടിയ ശേഷം ബൗച്ചർ മോഡലിംഗ് പഠിക്കാൻ കേപ് ടൗണിലേക്ക് താമസം മാറി. ബൗച്ചർ കോസ്മോപൊളിറ്റന്റെ കവർ മോഡലാകുകയും കൂടാതെ എഫ്എച്ച്എം, ജിക്യു, ഫില, സ്പീഡോ, സ്പോർട്സ് ഇല്ലസ്ട്രേറ്റഡ്, എല്ലെ എന്നിവയുടെ മാതൃകയാകുകയും ചെയ്തിരുന്നു.

## കരിയർ
2009-ൽ ഗെസ്സിനായുള്ള പുതിയ മോഡലായി ബൗച്ചർ മാറി. 2010 ഏപ്രിലിൽ, ബൗച്ചറുടെ ചിത്രം അതിന്റെ കവറിൽ ഉണ്ടായിരുന്നു. ഒപ്പം പ്ലേബോയ് എന്ന മാസികയിലും കവർ ചിത്രം പ്രസിദ്ധീകരിച്ചിരുന്നു. കെനിയയിലാണ് ഫോട്ടോ ഷൂട്ട് നടന്നത്. "ആഫ്രിക്കയിൽ വസ്ത്രം ധരിക്കാത്തവർ" എന്നായിരുന്നു അതിന്റെ തലക്കെട്ട്.  മാസങ്ങൾക്ക് ശേഷം, ഒക്ടോബറിൽ സ്പോർട്സ് ഇല്ലസ്ട്രേറ്റഡ് മാസികയിലും അവരുടെ കവർ ചിത്രം പ്രസിദ്ധീകരിച്ചിരുന്നു.2011-ൽ സച്ചിൻ ജെ ജോഷിക്കൊപ്പം ആസാൻ എന്ന സിനിമയിൽ അഭിനയിച്ചിരുന്നു.

## സ്വകാര്യ ജീവിതം
ബൗച്ചർ ന്യൂയോർക്ക് സിറ്റിയിലാണ് താമസിക്കുന്നത്.

## അവലംബം

## പുറം കണ്ണികൾ
*
*
*IGN Playboy Babe of the Day: Candice Boucher
*

വർഗ്ഗം:1983-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഹെർമിയൻ ഡോമിസെ

ഒരു ദക്ഷിണാഫ്രിക്കൻ അഭിനേത്രിയായിരുന്നു **ഹെർമിയൻ ഡോമിസെ** (27 ഒക്ടോബർ 1915 - മാർച്ച് 24, 2010).
## ആദ്യകാലജീവിതം
1915 ലാണ് ഡോമിസെ ജനിച്ചത്. ദക്ഷിണാഫ്രിക്കയിൽ ഡൈ കാൻഡിദാത്ത്, ജാനി ടോട്ട്‌സിയൻസ് എന്നിവയുൾപ്പെടെ നിരവധി സിനിമകളിൽ അവർ അഭിനയിച്ചു. ദക്ഷിണാഫ്രിക്കൻ ടിവി സോപ്പായ "" ൽ അഭിനയിച്ചതിലൂടെ അവർ പ്രശസ്തയായിരുന്നു. ഡൊമിസെ ദക്ഷിണാഫ്രിക്കയിൽ ഒരു നഴ്സിംഗ് ഹോമിൽ വച്ച് മരിച്ചു. 1999-ൽ അവർക്ക് ഫ്ല്യൂർ ഡു ക്യാപ് തിയേറ്റർ ലൈഫ് ടൈം അവാർഡ് ലഭിച്ചിരുന്നു.

## അവലംബം

വർഗ്ഗം:1915-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഗോവിന്ദഘടയ

നാരായണതീർത്ഥർ കാംബോജിരാഗത്തിൽ ചിട്ടപ്പെടുത്തിയ ഒരു കൃതിയാണ് **ഗോവിന്ദഘടയ**. ഈ കീർത്തനം ഭൈരവി രാഗത്തിലും ആലപിക്കുന്നുണ്ട്. 

## വരികൾ
### പല്ലവി
ഗോവിന്ദഘടയ പരമാനന്ദമമൃതമിഹ
ശ്രീനന്ദതനയബഹുയോഗീന്ദ്രസുരവിനുത

### ചരണങ്ങൾ
അഗണിതഗുണഗ്രാമ അപരിമിതനിജകാമ 
നിഗമപരമാരാമ നിഖിലമോഹവിരാമ
നഗധരഘനശ്യാമ നതജനകുമുദസോമ 
അഘഹരണ സർവസമ അസുരമണ്ഡലഭീമ

പരമപുരുഷാശേഷ പാലപരിജനതോഷ 
പരിഹൃതാഖിലദോഷ പതഗവാഹനശേഷ
പര്യങ്ക മൃദുഭാഷ പരമമംഗളവേഷ 
നിരവദ്യ ഗോപപുരിനിയതവരമണിഭൂഷ

നവമൗക്തികാഹാര നന്ദഗോപകുമാര 
ഭവബന്ധനവിദൂര ഭദ്രദസുഖാകാര
അവനത ജനാധാര അപരിമിത ശുഭാചാര 
നവനീതചോര നരനാരായണാവതാര

ശരദിന്ദുസമവദന ശതമന്മഥസമാന 
ഗുരുതരാനന്ദഘന കുന്ദസുന്ദരരദന
പരിപന്ഥിഗണദളന പാലിതാഖിലഭുവന 
സരസനാരായണതീർത്ഥ സത്യഫലദാന

## അർത്ഥം

## അവലംബം

## പുറത്തേക്കുള്ള കണ്ണികൾ
* കെ. ജെ. യേശുദാസിന്റെ ആലാപനം
* ഒ എസ് അരുൺ ഭൈരവിരാഗത്തിൽ ആലപിച്ചത്
വർഗ്ഗം:നാരായണതീർത്ഥർ ചിട്ടപ്പെടുത്തിയ കൃതികൾ
വർഗ്ഗം:കാംബോജി രാഗത്തിൽ ചിട്ടപ്പെടുത്തിയ കൃതികൾ
മിഷ്തി

ഒരു ഇന്ത്യൻ ചലച്ചിത്ര നടിയാണ് **ഇന്ദ്രാണി ചക്രബോർത്തി** (21 ഡിസംബർ 1992 ന് ജനനം), **മിഷ്തി** എന്ന പേരിൽ അറിയപ്പെടുന്നു.   സുഭാഷ് ഘായുടെ കാഞ്ചി: ദ അൺബ്രേക്കബിൾ എന്ന സിനിമയിലൂടെയാണ് മിഷ്തി ബോളിവുഡിൽ അരങ്ങേറ്റം നടത്തിയത്.  നിതിൻ- എ കരുണാകരൻ ചിത്രമായ ചിന്നദാന നീ കോശം എന്ന സിനിമയിലൂടെ ടോളിവുഡിലും അരങ്ങേറ്റം കുറിച്ചു.   പൃഥ്വിരാജ് സുകുമാരൻ അഭിനയിച്ച ജിനു അബ്രഹാമിന്റെ *[[ആദം ജോൺ]]*  എന്ന ചിത്രത്തിലൂടെ മലയാള സിനിമയിൽ അരങ്ങേറ്റം നടത്തി.

മിഷ്തിയുടെ അടുത്ത തെലുങ്ക് ചിത്രമായ കൊളംബസിൽ സുമന്ത് അശ്വിൻ അഭിനയിച്ചു. ഈ ചിത്രത്തിന്റെ നിർമ്മിച്ചത് എം‌എസ് രാജുവാണ്. മസ്തി പരമ്പരയിലെ മൂന്നാമത്തെ ചിത്രമായ ഗ്രേറ്റ് ഗ്രാന്റ് മസ്തിയിലൂടെ മിഷ്തി ബോളിവുഡിൽ തിരിച്ചെത്തി. ഇന്ദ്രകുമാറായിരുന്നു ഈ ചിത്രത്തിന്റെ സംവിധാനം നിർവ്വഹിച്ചത്.  2017 ൽ ശ്രീജിത് മുഖർജിയുടെ ചരിത്ര സിനിമമായ *[[ബീഗം ജാൻ|ബീഗം ജാനിൽ]]* നസറുദ്ദീൻ ഷാ, വിദ്യാ ബാലൻ എന്നിവരോടൊപ്പം അഭിനയിച്ചു. ഒരു വേശ്യാലയത്തിന്റെ പശ്ചാത്തലത്തിലാണ് ഈ ചിത്രം ഒരുക്കിയത്. ഈ ചിത്രം ഒരു ശരാശരി വിജയമായിരുന്നു. 

## മുൻകാലജീവിതം
ഒരു ബംഗാളി കുടുംബത്തിൽ 20 ഡിസംബർ 1987നാണ് മിഷ്തി ജനിച്ചത്. പശ്ചിമ ബംഗാളിലെ കൊൽക്കത്തയിലായിരുന്നു ജനനം. അമ്മ ബീന ചക്രവർത്തി ഒരു വീട്ടമ്മയും അച്ഛൻ കെട്ടിടനിർമ്മാണ വ്യവസായിയുമായിരുന്നു. മിഷ്തിക്ക് അനിരുദ്ധ എന്ന സഹോദരനുണ്ട്. ഇന്ദ്രാണി ചക്രബോർത്തി എന്നാണ് മിഷ്തിയുടെ യഥാർത്ഥ പേര്. 

## പരസ്യങ്ങൾ
വിക്കോ ടർമറിക്കിന്റെ ബ്രാൻഡ് അംബാസഡറാണ് മിഷ്തി. 

## അഭിനയിച്ച സിനിമകൾ

## അവലംബങ്ങൾ

## പുറത്തേക്കുള്ള കണ്ണികൾ

*

വർഗ്ഗം:1987-ൽ ജനിച്ചവർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
ലെപിഡഗാത്തിസ് അനന്തപുരമെൻസിസ്

കേരളത്തിൽ, കാസർകോഡ് ജില്ലയിലെ അനന്തപുരം ക്ഷേത്രപരിസരത്തെ ചെങ്കൽപ്പാറയിൽ കണ്ടെത്തിയ സസ്യമാണ് **ലെപിഡഗാത്തിസ് അനന്തപുരമെൻസിസ്**.   മാടായിപ്പാറ പോലുള്ള ചെങ്കൽ പ്രദേശങ്ങളിൽ, മുൻപ് ഗവേഷകർ കണ്ടെത്തിയ   പാറമുള്ളിനോട് വളരെയേറെ സാദൃശ്യമുള്ളതാണ്  അനന്തപുരമെൻസിസ് സസ്യം. എന്നാൽ, രോമത്തോടുകൂടിയ നിവർന്നുനിൽക്കുന്ന തണ്ട്, ബേസൽ റൂട്ട് സ്റ്റോക്കിൽ മാത്രം ഉണ്ടാകുന്ന വേരുകൾ, രോമമുള്ള സിരകളോടുകൂടിയ ഇലകൾ,  നേരത്തേയുള്ള പൂവിടൽ, ഒരുവശത്ത് മാത്രം പർപ്പിൾ കലർന്ന തവിട്ട് നിറമുള്ള നീളമുള്ള പൂങ്കുലകൾ, ഒരു പൂങ്കുലയിൽ 14–30 പൂക്കൾ, നാല് അണ്ഡങ്ങളോടുകൂടിയ അണ്ഡാശയം തുടങ്ങിയവ ഈ ചെടിയുടെ സവിശേഷതകളാണ്.
## അവലംബം

വർഗ്ഗം:അപൂർവ്വ സസ്യങ്ങൾ
വർഗ്ഗം:അക്കാന്തേസീ
അന ബ്രുൻ

ഒരു പരാഗ്വൻ ചലച്ചിത്രനടിയും അഭിഭാഷകയുമാണ് **അന പട്രീഷ്യ അബെന്റെ ബ്രുൻ**. 2018-ൽ ലാസ് ഹെറെഡെറാസ് എന്ന സിനിമയിലഭിനയിച്ചുകൊണ്ടാണ് അരങ്ങേറ്റം നടത്തിയത്. മാർസെലോ മാർടിനെസ്സിയാണ് ഈ സിനിമ സംവിധാനം ചെയ്തത്. ഇതിൽ ചെല എന്ന കഥാപാത്രത്തെയാണ് അന അവതരിപ്പിച്ചത്. ഈ സിനിമയിലെ അഭിനയം അനയ്ക്ക് 68-ാമത് ബെർലിൻ അന്താരാഷ്ട്ര ഫിലിം ഫെസ്റ്റിവലിലെ മികച്ച നടിക്കുള്ള സിൽവർ ബെയർ അവാർഡ് നേടിക്കൊടുത്തു.

## ഫിലിമോഗ്രാഫി

## അവാർഡുകളും നാമനിർദ്ദേശങ്ങളും

## അവലംബം

## ബാഹ്യ ലിങ്കുകൾ

* 
വർഗ്ഗം:ജീവിച്ചിരിക്കുന്നവർ
മനില സി. മോഹൻ

പത്രപ്രവർത്തകയും ഡോക്യുമെന്ററി സംവിധായികയുമാണ് **മനില സി. മോഹൻ**. മലയാള മാധ്യമരംഗത്ത് ഇരുപത് വർഷമായി പ്രവർത്തിക്കുന്നു. 
## വിദ്യാഭ്യാസ ജീവിതം
തൃശൂർ കേരള വർമ കോളജിൽ നിന്നും ബിരുദവും ഇന്ദിരാഗാന്ധി നാഷണൽ ഓപ്പൺ യൂനിവേഴ്സിറ്റിയിൽ നിന്ന് ബിരുദാനന്തര ബിരുദവും നേടി. ജേർണലിസത്തിൽ ഡിപ്ലോമയുണ്ട്.

## പത്രപ്രവർത്തന ജീവിതം
2002 മുതൽ 2006 വരെ കൈരളി ടി.വിയിലും 2008 മുതൽ 2018 വരെ മാതൃഭൂമി ആഴ്ച്ചപ്പതിപ്പിലും പ്രവർത്തിച്ചു. മാതൃഭൂമി ആഴ്ച്ചപ്പതിപ്പിൽ കോപ്പി എഡിറ്ററായിരിക്കെ സംഘപരിവാർ രാഷ്ട്രീയത്തോട് വഴങ്ങികൊടുക്കുന്ന മാതൃഭൂമിയുടെ രാഷ്ട്രീയ നിലപാടിൽ പ്രതിഷേധിച്ച് രാജിവെക്കുകയായിരുന്നു. ശേഷം ആറു മാസത്തോളം ഡൂൾ ന്യൂസിൻറെ കോർഡിനേറ്റിംഗ് എഡിറ്ററായി പ്രവർത്തിച്ചു. നിലവിൽ ട്രൂ കോപ്പി തിങ്കിൻറെ സി.ഇ.ഒയും മാനേജിങ് എഡിറ്ററുമാണ്.

*പശ്ചിമഘട്ട സംരക്ഷണവും മാധവ് ഗാഡ്ഗിലും* എന്ന പുസ്തകം എഡിറ്റ് ചെയ്തിട്ടുണ്ട്. കൂടാതെ കൂടംകുളം ആണവ നിലയത്തിനെതിരായ സമരത്തെ കുറിച്ചുള്ള അണുഗുണ്ട് (The atom bomb) എന്ന ഡോക്യുമെന്ററിയും സംവിധാനം ചെയ്തു.

## അവലംബം

വർഗ്ഗം:മലയാളം പത്രപ്രവർത്തകർ
ഓൾഗ എഡ്വേർഡ്സ്

ഒരു ദക്ഷിണാഫ്രിക്കൻ വംശജയായ ബ്രിട്ടീഷ് നടിയും കലാകാരിയുമായിരുന്നു **ഓൾഗ ഫ്ലോറൻസ് എഡ്വേർഡ്സ് ഡെവൻപോർട്ട്** (1915 - 23 ജൂലൈ 2008).  

## സ്വകാര്യ ജീവിതം
ദക്ഷിണാഫ്രിക്കൻ വാസ്തുശില്പിയായ ജോസഫ് മൈക്കൽ സോളമൻ ആയിരുന്നു അവരുടെ പിതാവ്. രണ്ട് പതിറ്റാണ്ടുകൾ ആയി ദക്ഷിണാഫ്രിക്കൻ വാസ്തുവിദ്യയിലെ പ്രമുഖ ഇംഗ്ലീഷ് വാസ്തുശില്പി ഹെർബർട്ട് ബേക്കറിന്റെ പങ്കാളിയായിരുന്നു അദ്ദേഹം. എന്നാൽ 1920-ൽ 33 ആം വയസ്സിൽ കേപ് ടൗണിൽ വെച്ച് അദ്ദേഹം ആത്മഹത്യ ചെയ്തു.

ദക്ഷിണാഫ്രിക്കൻ നടിയായിരുന്ന ജീൻ എലിസബത്ത് എമിലി കോക്സ് (1885-1946) ആയിരുന്നു ഓൾഗയുടെ അമ്മ. സോളമനെ വിവാഹം കഴിക്കുമ്പോൾ അവർ വിവാഹമോചിതയായിരുന്നു. പോൾ ലയണൽ ജോസഫ് (1918-1987) അവരുടെ ഇളയ മകൻ ആണ്. 1922ൽ ഓൾഗയുടെ അമ്മ ദക്ഷിണാഫ്രിക്കയിലെ കമ്പനി സെക്രട്ടറിയായിരുന്ന ഹ്യൂഗ് എഡ്വാർഡ്സിനെ വിവാഹം കഴിച്ചു. ഇദ്ദേഹം ഓൾഗയുടെ രണ്ടാനച്ഛനായിരുന്നു.

ഓൾഗ എഡ്വേർഡ്സ് 1941-ൽ ആന്റണി മാക്സ് ബെയർ‌ലീനെ വിവാഹം കഴിച്ചു. എന്നാൽ അതേ വർഷം തന്നെ അദ്ദേഹം കൊല്ലപ്പെട്ടു.

1946-ൽ അവർ രണ്ടാമത്തെ ഭർത്താവായ നിക്കോളാസ് ഡേവൻപോർട്ടിനെ വിവാഹം കഴിച്ചു. സാമ്പത്തിക ശാസ്ത്രജ്ഞനും പത്രപ്രവർത്തകനുമായ അദ്ദേഹം  1979-ൽ മരിച്ചു. 2008-ൽ ഹെർട്സിലെ എൽസ്ട്രീയിൽ വച്ച് ഓൾഗ മരിച്ചു.
## അഭിനയിച്ച സിനിമകൾ

## കുറിപ്പുകൾ

## അവലംബം

## ഉറവിടങ്ങൾ

#
#
#
#
#
#
#
#
#

## External links

*
*
*National Portrait Gallery  Olga Edwardes 1950
*Art UK  Olga Davenport 1915–2008 
* New Hall, Cambridge  Olga Davenport 
* Arcadja  Works of Olga Davenport

വർഗ്ഗം:1915-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ആർ.എൽ.വി. രാമകൃഷ്ണൻ

കേരളീയനായ നർത്തകനും ചലച്ചിത്ര അഭിനേതാവുമാണ് **ഡോ. ആർ.എൽ.വി. രാമകൃഷ്ണൻ.** 2001 ൽ എം.ജി യൂണിവേഴ്സിറ്റി കലാപ്രതിഭയായിരുന്നു. മോഹിനിയാട്ടത്തിൽ ഡിപ്ലോമയും പോസ്റ്റ് ഡിപ്ലോമയും നേടിയിട്ടുള്ള രാമകൃഷ്ണൻ കേരളകലാമണ്ഡലത്തിൽ നിന്ന് എം.ഫിലും പി.എച്ച്.ഡിയും ചെയ്തു. മോഹിനിയാട്ടത്തിലെ ഗവേഷണത്തിനായിരുന്നു ഡോക്ടറേറ്റ്. ചാലക്കുടിയിൽ കലാഭവൻ മണി തുടങ്ങിവെച്ച കലാഗൃഹത്തിലെ പ്രധാന അദ്ധ്യാപകനും കാലടി സംസ്കൃത സർവ്വകലാശാലയിൽ ഗസ്റ്റ് ലക്ച്വററായും പ്രവർത്തിച്ചു. താമരക്കുന്നിലെ ഭദ്രപുരാണം, തീറ്റ റപ്പായി, മസനഗുഡിയിലെ മന്നാഡിയാർ, സീബ്രാവരകൾ തുടങ്ങിയവയാണ് അഭിനയിച്ച ചിത്രങ്ങൾ. കലാഭവൻ മണിയുടെ സഹോദരനാണ്.

## വിവാദം
കേരള സംഗീതനാടക അക്കാദമിയുടെ ഓൺലൈൻ നൃത്തോത്സവം പരിപാടിയിൽ മോഹിനിയാട്ടം അവതരിപ്പിക്കാൻ ഡോ. ആർ.എൽ.വി രാമകൃഷ്ണന് അവസരം നിഷേധിച്ച സംഭവം വിവാദമായി. 

## അവലംബം


വർഗ്ഗം:നർത്തകർ
വർഗ്ഗം:മോഹിനിയാട്ടം നർത്തകർ
വർഗ്ഗം:ചലച്ചിത്ര അഭിനേതാക്കൾ
കാവിലിപ്പ

*[[സപുഷ്പി|സപുഷ്പിയായ]]* ഒരു സസ്യ വർഗമാണ് **മധുകാ ഡിപ്ലോസ്റ്റിമോൺ.** സപ്പോട്ടേസി കുടുംബത്തിലെ ഒരു അംഗമാണിത്.   ഇന്ത്യയിൽ മാത്രമാണിത് കാണപ്പെടുന്നത് . സമീപകാല സർവേകളിലൊന്നും ഈ ഇനത്തിലെ മറ്റൊരു സസ്യത്തെ കണ്ടത്താനായിട്ടില്ല.
ലഘുചിത്രം|ഇല
കൊല്ലം ജില്ലയിലെ പരവൂരിലെ കൂനയിൽ ആയിരംവല്ലി ശിവക്ഷേത്ര കാവിൽ നിന്ന് 180 വർഷത്തിനുശേഷം ഈ ഇനത്തിന്റെ ഏതാണ്ട് വംശനാശം സംഭവിച്ചതെന്നു കരുതിയിരുന്ന ഒരു വൃക്ഷം കണ്ടെത്തി. ജവഹർലാൽ നെഹ്റു ട്രോപ്പിക്കൽ ബൊട്ടാണിക്കൽ ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിലെ (ജെഎൻടിബിജിആർഐ) ശാസ്ത്രജ്ഞർ, *മധുകാ ഡിപ്ലോസ്റ്റിമോൺ* (കുടുംബം സപ്പോട്ടേസിയെ) എന്ന മരം തിരിച്ചറിഞ്ഞു. പശ്ചിമഘട്ടത്തിൽ വംശനാശം വന്നതെന്നു കരുതിയ ഈ ഇനത്തെ 1835-ലാണ് ആദ്യമായി കണ്ടെത്തിയത്. കൊല്ലം പരവൂരിലെ കൂനായ് അയരവില്ലി ശിവക്ഷേത്രത്തിലാണ് ഈ വൃക്ഷം സ്ഥിതിചെയ്യുന്നത്. പ്രാദേശികമായി ഇത് സാധാരണ അത്തിയാണെന്നാണ് അറിയപ്പെട്ടിരുന്നത്. ശൈലജ കുമാരി എന്ന ഗവേഷക തന്റെ പിഎച്ച്ഡിയുടെ ഭാഗമായി രണ്ട് വർഷം മുമ്പ് ഒരു മാതൃക ശേഖരിച്ച് ജെഎൻ‌ടിബിജി‌ആർ‌ഐയിലേക്ക് അയച്ചു. കൊല്ലം ജില്ലയിലെ മറ്റ് കാവുകളിൽ നടത്തിയ സർവേയിൽ ഈ ഇനത്തിന്റെ മറ്റൊരു വൃക്ഷം കണ്ടെത്താനായില്ല. ഒരൊറ്റ പ്രദേശത്തെ ഒരു മാതൃക മാത്രമാണ് ഈ ഇനത്തെ പ്രതിനിധീകരിക്കുന്നതിനാൽ ഐ‌യു‌സി‌എൻ (ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ) ഇതിനെ 'ഗുരുതരമായി വംശനാശഭീഷണിയുള്ള ഇനമെന്ന്' തരംതിരിക്കാൻ അർഹതയുണ്ടെന്ന് ജെ‌എൻ‌ടി‌ബി‌ആർ‌ഐ അഭിപ്രായപ്പെടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:സപ്പോട്ടേസീ
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം